Na temelju čl. 24. Pravilnika o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (NN 27/19 i 77/20) i Lokalne razvojne strategije u ribarstvu za razdoblje 2014. – 2020., Lokalna akcijska grupa u ribarstvu Alba, dana 26.11.2021. godine objavljuje:

**FLAG NATJEČAJ**

**ZA DODJELU POTPORE PROJEKTIMA U OKVIRU MJERE**

**1.1.1. ULAGANJA U JAČANJE KONKURENTNOSTI MIKRO, MALIH I SREDNJIH PODUZEĆA U SEKTORU RIBARSTVA I MARIKULTURE**

**IZ LOKALNE RAZVOJNE STRATEGIJE U RIBARSTVU 2014. – 2020. FLAG-A ALBA**

**M 1.1.1. – 6/21**

Verzija: 1.1.

Datum:26.11.2021.

Sadržaj

[**1. POJMOVI** 1](#_Toc84404124)

[**2. TEMELJI I OPĆE ODREDBE** 7](#_Toc84404125)

[**2.1. Održivi razvoj ribarstvenih i akvakulturnih područja** 7](#_Toc84404126)

[**2.2. Lokalna razvojna strategija u ribarstvu FLAG-a Alba** 8](#_Toc84404127)

[**2.3. Cilj FLAG natječaja** 8](#_Toc84404128)

[**2.4. Predmet i svrha FLAG natječaja** 9](#_Toc84404129)

[**2.5. Iznos, udio i intenzitet javne potpore specifični za Mjeru 1.1.1.** 9](#_Toc84404130)

[**3. UVJETI PRIHVATLJIVOSTI NOSITELJA PROJEKTA** 10](#_Toc84404131)

[**3.1. Prihvatljivi nositelji projekata** 10](#_Toc84404132)

[**3.2. Broj prijava po nositelju projekta** 12](#_Toc84404133)

[**4. UVJETI PRIHVATLJIVOSTI PROJEKTA** 13](#_Toc84404134)

[**4.1. Razdoblje provedbe projekta** 13](#_Toc84404135)

[**5. PRIHVATLJIVE AKTIVNOSTI** 14](#_Toc84404136)

[**6. PRIHVATLJIVI I NEPRIHVATLJIVI TROŠKOVI** 16](#_Toc84404137)

[**6.1. Opći uvjeti prihvatljivosti troškova za provedbu mjera/podmjera iz LRSR** 16](#_Toc84404138)

[**6.2. Prihvatljivi troškovi u okviru ovog FLAG natječaja** 16](#_Toc84404139)

[**6.3. Neprihvatljivi troškovi u okviru ovog FLAG natječaja** 17](#_Toc84404140)

[**7. OBVEZE NOSITELJA PROJEKTA** 18](#_Toc84404141)

[**8. KRITERIJI ODABIRA** 20](#_Toc84404142)

[**9. ADMINISTRATIVNE INFORMACIJE** 22](#_Toc84404143)

[**9.1. Izgled i sadržaj prijave projekta** 22](#_Toc84404144)

[**9.2. Podnošenje prijava projekta** 22](#_Toc84404145)

[**9.3. Izmjena i/ili ispravak te poništenje FLAG natječaja** 23](#_Toc84404146)

[**9.4. Dostava odluka/obavijesti/zahtjeva nositelju projekta** 23](#_Toc84404147)

[**9.5. Dostava Zahtjeva za dopunu/obrazloženje/ispravak tijekom postupka odabira projekata** 24](#_Toc84404148)

[**9.6. Povlačenje prijave projekta iz postupka odabira projekta prije donošenja Odluke o dodjeli sredstava** 25](#_Toc84404149)

[**9.7. Pitanja i odgovori te objava rezultata FLAG natječaja** 25](#_Toc84404150)

[**9.8. Zaštita podataka** 26](#_Toc84404151)

[**10. POSTUPAK ODABIRA PROJEKATA NA FLAG RAZINI** 26](#_Toc84404152)

[**10.1. Faze u postupku odabira projekata na FLAG razini** 26](#_Toc84404153)

[**10.1.1. Administrativna kontrola projekata (Analiza 1)** 26](#_Toc84404154)

[**10.1.2. Ocjenjivanje projekata (Analiza 2)** 27](#_Toc84404155)

[**10.1.3. Donošenje odluka od strane Upravnog odbora FLAG-a** 27](#_Toc84404156)

[**10.1.4. Prigovori na odluke FLAG-a** 28](#_Toc84404157)

[**11. POSTUPAK DODJELE POTPORE NA RAZINI UPRAVLJAČKOG TIJELA** 29](#_Toc84404158)

[**12. POSTUPCI U RAZDOBLJU PROVEDBE PROJEKATA/OPERACIJA** 30](#_Toc84404159)

[**12.1. Odustajanje i poništenje obveze** 30](#_Toc84404160)

[**12.2. Promjene u projektima/operacijama** 30](#_Toc84404161)

[**12.3. Kontrola na terenu i posjeta operaciji** 31](#_Toc84404162)

[**12.4. Isplata sredstava** 32](#_Toc84404163)

[**12.4.1. Podnošenje Zahtjeva za isplatu od strane nositelja projekta** 32](#_Toc84404164)

[**12.4.2. Obrada Zahtjeva za isplatu i donošenje odluka** 33](#_Toc84404165)

[**12.5. Povrat sredstava** 34](#_Toc84404166)

[**12.6. Čuvanje dokumentacije** 34](#_Toc84404167)

[**12.7. Informiranje i vidljivost** 35](#_Toc84404168)

[**13. POPIS DOKUMENTACIJE FLAG NATJEČAJA** 35](#_Toc84404169)

# **1. POJMOVI**

***»Agencija za plaćanja u poljoprivredi, ribarstvu i ruralnom razvoju«*** (u daljnjem tekstu: Agencija za plaćanja) je posredničko tijelo Upravljačkog tijela koje vrši isplate korisnicima, sukladno Uredbi Vlade Republike Hrvatske o tijelima u sustavu upravljanja i kontrole provedbe Operativnog programa za pomorstvo i ribarstvo Republike Hrvatske za programsko razdoblje 2014. – 2020. (NN[[1]](#footnote-1) 100/18).

***»Akvakultura«*** jeuzgoj ili kultivacija vodenih organizama korištenjem tehnika osmišljenih da povećaju proizvodnju navedenih organizama preko prirodnog kapaciteta okoliša, gdje organizmi ostaju u vlasništvu fizičke ili pravne osobe tijekom faze uzgoja i proizvodnje, do i uključujući fazu izlova.

***»Centar za pročišćavanje školjkaša«***jeobjekt sa spremnicima u kojima se nalazi čista ili pročišćena morska voda, u kojima živi školjkaši ostaju dok se ne ukloni njihova mikrobiološka zagađenost te postanu upotrebljivi za ljudsku prehranu.

***»Ciljani korisnici«*** su organizacije ili pojedinci na koje projekt neposredno utječe i koji su na neki način direktno uključeni u provedbenu fazu projekta.

***»CLLD (eng. Community Led Local Development – lokalni razvoj pod vodstvom zajednice)«*** je mehanizam za uključivanje partnera na lokalnoj razini, uključujući i predstavnike civilnog društva i lokalne gospodarske dionike, u izradu i provedbu integrirane lokalne razvojne strategije u ribarstvu koja pomaže njihovom području u prijelazu k održivoj budućnosti.

***»Diversifikacija«***jepreusmjeravanje prema uzgoju novih akvatičnih organizama s dobrim tržišnim izgledima.

***»Fizički dovršena ili u cijelosti provedena operacija«*** je operacija u okviru koje su radnje/aktivnosti koje vode do rezultata u potpunosti provedene, neovisno o tome da li su izvršena sva plaćanja vezana uz tu operaciju.

***»FLAG-administrator«*** je osoba koja obavlja administrativnu kontrolu prijave projekta i/ili Zahtjeva za isplatu te provodi posjetu operaciji „*site visit*“. FLAG-administrator može biti zaposlenik FLAG-a, volonter FLAG-a i/ili vanjski stručnjak angažiran za tu vrstu posla.

***»FLAG natječaj – Natječaj na razini FLAG-a*«** je natječaj koji provodi FLAG za mjeru/podmjeru/aktivnosti/operaciju koja je navedena u LRSR FLAG-a i namijenjena je nositeljima projekata na području FLAG-a.

***»Gospodarski sektor******ribarstva«*** je gospodarska interesna skupina ribarstva koja obuhvaća pravne ili fizičke osobe koje su vlasnici ili ovlaštenici važeće povlastice za obavljanje gospodarskog ribolova, ovlaštenici povlastice za uzgoj morske ribe i drugih morskih organizama i/ili povlastice za akvakulturu, subjekti u poslovanju s hranom sukladno posebnom propisu koji su korisnici odobrenih ili registriranih objekata u poslovanju s hranom životinjskog podrijetla za žive školjkaše i/ili proizvode ribarstva te ribarske zadruge, udruge, klasteri i ostali oblici udruživanja iz područja ribarstva.

***»Građevina«*** je građenjem nastao i s tlom povezan sklop, izveden od svrhovito povezanih građevnih proizvoda sa ili bez instalacija, sklop s ugrađenim postrojenjem, samostalno postrojenje povezano s tlom ili sklop nastao građenjem, a sukladno posebnim propisima koji uređuju područje gradnje.

***»Intenzitet potpore«*** je udio javne potpore u prihvatljivim troškovima operacije izražen u postotcima.

***»Javni izdatak«*** su sve javne potpore u financiranju operacija, koje potječu iz proračuna nacionalnih, regionalnih ili lokalnih tijela javne vlasti, proračuna Unije povezanog s europskim strukturnim i investicijskim fondovima (ESI fondovi), proračuna tijela javnog prava ili proračuna udruga javnih tijela vlasti ili tijela javnog prava te koje, u svrhu određivanja stope sufinancirana za programe ili prioritete ESF-a, mogu obuhvaćati sva financijska sredstva kojima zajednički doprinose poslodavci i radnici.

***»Javnopravno tijelo«*** je tijelo državne uprave, drugo državno tijelo, tijelo jedinice lokalne i područne (regionalne) samouprave i pravna osoba koja ima javne ovlasti.

***»Kontrola ex-post«*** je kontrola koju provodi Upravljačko tijelo u razdoblju od pet godina od završnog plaćanja korisniku.

***»Kontrola u ranijoj fazi«*** je kontrola koju Upravljačko tijelo provodi za radove/opreme koje zbog prirode tih radova odnosno tipa/namjene opreme nije moguće provjeriti redovnom kontrolom.

***»Kontrola redovna«*** je kontrola koju provodi Upravljačko tijelo nakon završetka operacije, tj. nakon podnošenja Zahtjeva za isplatu.

***»*Korisnik*»*** je svaka fizička ili pravna osoba odgovorna za pokretanje ili i za pokretanje i provedbu operacije u okviru LRSR odnosno osoba koja podrazumijeva nositelja projekta.

***»Krajnji korisnici«*** su osobe i organizacije te skupine koje nisu direktno uključene u provedbu projekta, nego on na njih ima direktan ili indirektan utjecaj.

***»Lokalna akcijska skupina u ribarstvu«*** (u daljnjem tekstu: FLAG) je lokalna inicijativa u ribarstvu kojoj je odobrena lokalna razvojna strategija u ribarstvu i koja je službeno priznata od strane Upravljačkog tijela.

***»Lokalna razvojna strategija u ribarstvu«*** (u daljnjem tekstu: LRSR) je strateški plansko-razvojni dokument koji izrađuje i provodi FLAG za ribarstveno područje na koje se odnosi, a obuhvaća usklađen skup mjera, s pripadajućim aktivnostima, čija je svrha ostvarivanje lokalnih ciljeva i potreba te koje doprinose ostvarivanju strategije Unije za pametan, održiv i uključiv razvoj i koje osmišljava i provodi FLAG.

***»Lokalna razvojna strategija u ribarstvu FLAG-a Alba«*** (u daljnjem tekstu: LRSR FLAG-a Alba) je Lokalna razvojna strategija u ribarstvu FLAG-a Alba, odobrena od strane Upravljačkog tijela 6. lipnja 2017.g., izmijenjena Odlukama o odobrenju izmjena u okviru Mjere III.2/III.3. provedba lokalnih razvojnih strategija u ribarstvu od dana 25. rujna 2018. godine, 19. rujna 2019. godine i 24. srpnja 2020. godine te Ispravkom Odluke o odobrenju izmjene od 21. rujna 2020. godine dostupna je na mrežnim stranicama [www.flagalba.hr](http://www.flagalba.hr).

***»*Mali priobalni ribolov*»*** je ribolov kojeg obavljaju ribarska plovila čija ukupna duljina ne prelazi 12 metara i koja u povlastici izdanoj za ta plovila nemaju upisane povlačne ribolovne alate iz popisa u tablici 3. Priloga I. Uredbi Komisije (EZ) br. 26/2004 od 30. prosinca 2003. o registru ribarske flote Zajednice (SL L5, 9. 1. 2004.) te njene izmjene, tj. Provedbene uredbe Komisije (EU) br. 741/2014 оd 8. srpnja 2014. o izmjeni Uredbe (EZ) br. 26/2004 o registru ribarske flote Zajednice (SL L200, 9. 7. 2014.).

***»Marikultura«*** je dio [akvakulture](https://hr.wikipedia.org/wiki/Akvakultura) i odnosi se na umjetan uzgoj [morskih organizama](https://hr.wikipedia.org/w/index.php?title=Morski_organizmi&action=edit&redlink=1) u moru ili bočatoj vodi, osobito [riba](https://hr.wikipedia.org/wiki/Riba) i [školjkaša](https://hr.wikipedia.org/wiki/%C5%A0koljka%C5%A1i) u posebnim kavezima, bazenima i na konopcima stupovima i košarama.

***»Mikro, malo ili srednje poduzeće (MSP***)***«*** je mikro, malo ili srednje poduzeće kako je definirano Preporukom Komisije 2003/361/EZ od 6. svibnja 2003. o definiciji mikro, malih ili srednjih poduzeća (SL L 124 od 20. svibnja 2003.) (dalje: Preporuka Komisije 2003/361/EZ).

***»Mrjestilište«***je svaki prostor, ograničeno područje ili instalacija, kojim upravlja fizička ili pravna osoba koja posjeduje povlasticu i u kojem se u kontroliranim uvjetima odvija mrijest/uzgoj ranih životnih faza uzgajanih organizama i čiji su proizvodi oplođena ikra, ličinke i/ili mlađ uzgajanih organizama.

***»Nepravilnost«*** jesvako kršenje prava Europske unije ili Republike Hrvatske u vezi s njegovom primjenom koje proizlazi iz djelovanja ili propusta gospodarskog subjekta uključenog u provedbu ESI fondova koje šteti, ili bi moglo naštetiti proračunu Europske unije ili Republike Hrvatske, tako da optereti proračun Europske unije ili Republike Hrvatske neopravdanim troškom.

***»Nositelj projekta«*** je svaki subjekt koji je podnio prijavu projekta na temelju objavljenog FLAG natječaja i izravno je odgovoran za početak, upravljanje, provedbu i rezultate projekta.

***»Novi akvatični organizmi«***su akvatični organizmi koje korisnik nije imao u uzgoju u zadnje tri kalendarske godine koje prethode podnošenju Zahtjeva za potporu.

***»Odobrena LRSR«***  je odobrena lokalna razvojna strategija u ribarstvu službeno priznatog FLAG-a od strane Upravljačkog tijela.

***»Odabrani projekt«*** je projekt koji je odabran na FLAG Natječaju.

***»Operativni program za pomorstvo i ribarstvo Republike Hrvatske za razdoblje 2014. – 2020.«*** je dokument koji sadrži odabrane prioritete i ciljeve koji se trebaju ostvariti uz pomoć mjera strukturne politike u ribarstvu sufinanciranih sredstvima potpore iz Europskog fonda za pomorstvo i ribarstvo.

***»Operacija«*** jeprojekt, ugovor, aktivnost ili skupina projekatakoji doprinose ostvarivanju ciljeva prioriteta Europske unije „Povećanje zaposlenosti i teritorijalne kohezije“ odnosno odobrene LRSR te koje je odabrao FLAG na temelju FLAG natječaja, a odobrilo Upravljačko tijelo.

***»Oprema«*** je materijalno sredstvo/roba koje korisnik posjeduje ili nabavlja za korištenje u provedbi projekta/operacije.

***»Ponuditelj«*** je poslovni subjekt od kojeg korisnik pribavlja ponudu za određenu robu i/ili radove i/ili usluge.

***»Posjeta operaciji«*** je oblik kontrole na terenu u obliku posjete operaciji „site visit“ prije plaćanja i tijekom petogodišnjeg razdoblja nakon izvršenog konačnog plaćanja koju provodi FLAG. Posjeta operaciji obuhvaća samo fizički segment operacije, kojom se potvrđuje završetak i funkcionalnost operacija, postojanje roba/usluga prijavljenih putem Zahtjeva za isplatu te provedba mjera promidžbe i informiranja.

***»Povlastica za gospodarski ribolov«*** je isprava na temelju koje pravne ili fizičke osobe smiju obavljati gospodarski ribolov na moru sukladno Zakonu o morskom ribarstvu.

***»Povlastica za uzgoj ribe i drugih morskih organizama/akvakulturu/dozvola za akvakulturu«*** je isprava na temelju koje pravne ili fizičke osobe smiju obavljati gospodarsku djelatnost akvakulture.

***»Predrast«***je svaki prostor, ograničeno područje ili instalacija, kojim upravlja fizička ili pravna osoba koja posjeduje povlasticu i u kojem se u kontroliranim uvjetima odvija uzgoj ranih životnih faza uzgajanih organizama i čiji su proizvodi mlađ većih težinskih uzgajanih kategorija organizama prije stavljanja u daljnji uzgoj, a nakon uzgoja u mrjestilištu.

***»Proizvodi akvakulture«***su vodeni organizmi u bilo kojem stadiju životnog ciklusa koji su rezultat aktivnosti akvakulture ili proizvodi dobiveni od njih.

***»Projekt«*** je pojedinačna aktivnost ili skup aktivnosti koje predstavljaju cjelokupnu i sveobuhvatnu investiciju, a sastoje se od prihvatljivih i neprihvatljivih troškova te pripada određenoj mjeri odobrene LRSR.

***»Proračun, proračunski i izvanproračunski korisnici«*** su državni proračun, proračuni jedinica lokalne i područne/regionalne samouprave, izvanproračunski fondovi, tijela državne uprave i državne vlasti, tijela jedinica lokalne i područne/regionalne samouprave, ustanove u djelatnosti zdravstva, kao i druge pravne osobe koje se na temelju posebnih propisa financiraju iz proračuna.

***»*Radni dan*»*** je svaki dan koji nije subota, nedjelja ili blagdan odnosno svaki dan kada Upravljačko tijelo ili FLAG radi.

***»Ribarstveno područje«*** je funkcionalno koherentno područje u zemljopisnom, gospodarskom i društvenom smislu koje obuhvaća jedno ili više naselja unutar najmanje pet jedinica lokalne samouprave, od kojih najmanje tri moraju biti priobalne ili otočne jedinice lokalne samouprave, izravno povezane bilo kopnom, morem ili vodom, koje ima više od 10.000, a manje od 150.000 stanovnika sukladno članku 33. stavku 6. Uredbe (EU) br. 1303/2013 i uzimajući u obzir da jedno naselje može pripadati isključivo jednom ribarstvenom području.

***»Ribolovna aktivnost«***je potraga za ribom, bacanje, polaganje, povlačenje i potezanje ribolovne opreme, izvlačenje ulova na palubu, prekrcaj, zadržavanje na palubi, prerada na brodu, prebačaj, stavljanje u kaveze, tov i iskrcaj ribe i proizvoda ribarstva.

***»Ribolovni dan«*** je svakikalendarski dankada se obavlja ribolovna aktivnost, a koji je evidentiran sukladno Zakonu o morskom ribarstvu te u skladu sa propisima iz područja dostave očevidnika i/ili izvješća o ulovu odnosno popisa ulova u gospodarskom ribolovu.

***»Skriveni radovi/oprema/promotivni materijali/aktivnosti«*** su radovi/oprema/promotivni materijali/aktivnosti koje zbog prirode tih radova odnosno tipa/namjene opreme/promotivnih materijala/aktivnosti nije moguće provjeriti fizičkim uvidom ili kontrolom na terenu koja se provodi nakon završetka operacije, tj. nakon podnošenja Zahtjeva za isplatu, a prije donošenja Odluke o isplati.

***»Specijalizirana plovila«***su plovila koja su neophodna za rad i održavanje uzgajališta.

***»Specijalizirana vozila«***su vozila koja su neophodna za rad i održavanje mrjestilišta i/ili predrasta i/ili uzgajališta, a prvenstveno vozila i kamioni za transport akvatičnih organizama svih kategorija, gospodarskog ribolova npr. dostavna vozila - hladnjače.

***»Sukob interesa«*** je svaki slučaj koji utječe na sposobnost ponuditelja da dostavi objektivnu i nepristranu ponudu i svaki razlog povezan s mogućim ugovorima u budućnosti ili konflikt s drugim prošlim ili sadašnjim obvezama ponuditelja odnosno svaki slučaj kako je definirano FLAG natječajem, Pravilnika o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (NN [27/2019, 77/20)](http://narodne-novine.nn.hr/clanci/sluzbeni/2016_10_96_2070.html) te Pravilima i uputama za provedbu nabave.

***»Sumnja na prijevaru«***  je nepravilnost koja je razlog za pokretanje upravnih ili sudskih postupaka na nacionalnoj razini kako bi se utvrdilo postojanje postupanja s namjerom, osobito prijevare, iz članka 1. stavka 1. točke a) Konvencije o zaštiti financijskih interesa Zajednice sastavljene Aktom Vijeća od 26. srpnja 1995. o sastavljanju Konvencije o zaštiti financijskih interesa Zajednice (SL C316, 27. 11. 1995.).

***»Tijelo za ovjeravanje«***  je tijelo nadležno za obavljanje funkcija i dužnosti iz članka 126. Uredbe (EU) br. 1303/2013 u okviru sustava upravljanja i kontrole provedbe Operativnog programa.

***»Tijelo za reviziju«***  je tijelo nadležno za obavljanje funkcija i dužnosti iz članka 127. Uredbe (EU) br. 1303/2013 u okviru sustava upravljanja i kontrole provedbe Operativnog programa.

***»Ulaganje«*** prihvatljiv dio projekta za koji se traži potpora putem Natječaja.

***»Upravljačko tijelo«***  je tijelo nadležno za obavljanje funkcija i dužnosti iz članka 125. Uredbe (EU) br. 1303/2013 u okviru sustava upravljanja i kontrole provedbe Operativnog programa.

***»Uzgajalište«*** je svaki prostor, ograničeno područje ili instalacija, izuzev mrjestilišta i objekta za predrast, kojim upravlja fizička ili pravna osoba koja posjeduje povlasticu i u kojemu se uzgajaju akvatične životinje u svim fazama njihovog uzgoja (osim dijela vezanog uz mrijest i predrast), a s ciljem njihovog stavljanja na tržište.

***»Uzgojne instalacije«***su sklop naprava i opreme namijenjen za akvakulturu, čije postavljanje u prostor podrazumijeva promjenu namjene prostora s ograničenim trajanjem.

***»Viša sila« i/ili »izvanredne okolnosti****«* izvanredne, vanjske okolnosti koje se nisu mogle predvidjeti, niti su ih Upravljačko tijelo, Posredničko tijelo Upravljačkog tijela ili korisnik mogli spriječiti, izbjeći ili otkloniti te za koje nije odgovorna niti jedna od strana u postupku provedbe Operativnog programa.

**Ostali pojmovi u smislu ovog FLAG natječaja - imaju jednako značenje kao pojmovi uporabljeni u Uredbi (EU) br. 508/2014, Uredbi (EU) br. 1303/2013 i Pravilniku o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (NN 27/2019 i 77/2020).**

# **2. TEMELJI I OPĆE ODREDBE**

FLAG natječaj za dodjelu potpore projektima u okviru **Mjere 1.1.1. Ulaganja u jačanje konkurentnosti mikro, malih i srednjih poduzeća u sektoru ribarstva i marikulture (u daljnjem tekstu: Mjera 1.1.1.)** raspisan je sukladno Pravilniku o uvjetima, kriterijima, načinu odabira, financiranja i provedbe lokalnih razvojnih strategija u ribarstvu NN 27/2019 i 77/2020 (u daljnjem tekstu: **Pravilnik o provedbi LRSR)** i Smjernicama za provedbu lokalnih razvojnih strategija u ribarstvu.

Putem ovog FLAG natječaja u okviru Mjere 1.1.1. definiraju se predmet, svrha, iznos raspoloživih sredstava, uvjeti prihvatljivosti projekta i nositelja projekta, prihvatljivi i neprihvatljivi troškovi te kriteriji odabira, s pratećom dokumentacijom; detaljan postupak odabira projekata, visina i intenzitet potpore s jasno definiranim kriterijima uvećanja, ako je primjenjivo; način, uvjeti i rokovi prijave projekta; rok provedbe projekta i prihvatljivosti troškova te popis priloga i obrazaca.

|  |
| --- |
| ***Napomena:***  *Prije pripreme prijave projekta, nositelji projekata su pozvani proučiti glavne dokumente povezane s ovim FLAG natječajem.* |

## **2.1. Održivi razvoj ribarstvenih i akvakulturnih područja**

Financijski instrument Europske unije koji doprinosi strategiji Europa 2020. te provedbi ciljeva iz Zajedničke ribarstvene politike je **Europski fond za pomorstvo i ribarstvo** (u daljnjem tekstu: EFPR). EFPR-om se provode prioriteti Unije za održivi razvoj ribarstva i akvakulture i povezanih aktivnosti koji odražavaju relevantne tematske ciljeve iz Uredbe (EU) br. 1303/2013 o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo.

**EFPR podupire održivi razvoj ribarstvenih područja prema pristupu lokalnom razvoju pod vodstvom zajednice** što doprinosi postizanju specifičnih ciljeva prioriteta Unije 4. „Povećanje zaposlenosti i teritorijalne kohezije“.

Lokalni razvoj pod vodstvom zajednice (eng. *Community Led Local Development*; u daljnjem tekstu CLLD) je izraz kojim se koristi Europska komisija kako bi opisala pristup koji tradicionalnu razvojnu politiku koja kreće odozgo nadolje preokreće naglavce. U okviru CLLD-a lokalni ljudi preuzimaju inicijativu i stvaraju lokalno partnerstvo koje oblikuje i provodi integriranu razvojnu strategiju. Strategija se oblikuje tako da se nadovezuje na socijalne, okolišne i gospodarske jake strane ili prednosti zajednice umjesto da samo nadoknađuje njezine nedostatke. Iz tog razloga partnerstvo se dugoročno financira i samo odlučuje kako iskoristiti sredstva.

Ciljevi CLLD-a su povećanje zaposlenosti i teritorijalne kohezije putem promicanja gospodarskog rasta, društvene uključenosti, stvaranja radnih mjesta i pružanja podrške upošljivosti i mobilnosti radne snage u obalnim i kontinentalnim zajednicama koje ovise o ribolovu i akvakulturi, uključujući diversifikaciju aktivnosti u ribarstvu te prema ostalim sektorima pomorskog gospodarstva.

Postizanje navedenih ciljeva provodi se potporom za lokalni razvoj pod vodstvom zajednice, pristupom „odozdo prema gore“ (eng. *bottom-up*) u okviru **lokalnih partnerstva sastavljenih od predstavnika gospodarskog, civilnog i javnog sektora čime se odražava lokalna zajednica, a u cilju izrade i provedbe Lokalnih razvojnih strategija u ribarstvu (u daljnjem tekstu: LRSR).**

## **2.2. Lokalna razvojna strategija u ribarstvu FLAG-a Alba**

Odlukom o odobrenju LRSR izdane 6. lipnja 2017. godine Lokalnoj akcijskoj grupi u ribarstvu Alba, te Odlukama o odobrenju izmjena u okviru Mjere III.2/III.3. provedba lokalnih razvojnih strategija u ribarstvu od dana 25. rujna 2018. godine, 19. rujna 2019. i 24. srpnja 2020. godine te Ispravkom Odluke o odobrenju izmjene od 21. rujna 2020. godine, ostvareni su svi preduvjeti za dodjelu ukupne javne potpore u iznosu od 14.709.158,75 HRK[[2]](#footnote-2). Od ukupnog iznosa javne potpore, 3.060.543,75 HRK je dodijeljeno za tekuće troškove i troškove vođenja, te ostatak u iznosu od 11.648.615,00 HRK je raspoloživ dionicima ribarstvenog područja FLAG-a Alba za provedbu operacija u okviru odobrenih mjera LRSR putem natječaja koje objavljuje FLAG. U natječajima koje objavljuje FLAG se propisuju uvjeti, kriteriji, način dodjele potpore i obveze sukladno postupcima koje FLAG provodi prilikom odabira operacija u okviru odobrenih mjera LRSR.

Temeljem analize stanja u LRSR, kojom su utvrđene snage, slabosti, mogućnosti i prijetnje područja, analizom anketnih upitnika, te direktnom komunikacijom na sastancima i radionicama sa lokalnim dionicima unutar FLAG područja, određeni su ciljevi LRSR i identificirane aktivnosti odnosno mjere, kojima će se postići postavljeni specifični ciljevi sukladno identificiranim potrebama ribarstvenog područja. U ribarstvenom području FLAG-a Alba identificirano je 5 razvojnih ciljeva: Strateški cilj 1. Dodavanje vrijednosti ribarskim proizvodima jačanjem konkurentnosti gospodarstva ulaganjem u razvoj mikro, malih i srednjih poduzeća u sektoru ribarstva i marikulture; Strateški cilj 2. Poboljšati gospodarske prilike FLAG područja i njegovu prepoznatljivost diversifikacijom ponude kroz ulaganja u sinergiju ribarstva i turizma, te očuvanja ribarske/maritimne tradicije i baštine; Strateški cilj 3. Poboljšati uvjete rada i olakšati rad ribara, te kvalitetu života lokalnog stanovništva ulaganjem u komunalnu i drugu infrastrukturu; Strateški cilj 4. Poboljšati zaštitu okoliša na području s ciljem dostizanja standarda EU; Strateški cilj 5. Ojačati međusektorsku suradnju sa ciljem osnaživanja cijelog FLAG područja povećanjem konzumacije ribe i drugih morskih organizama.

## **2.3. Cilj FLAG natječaja**

**Opći cilj FLAG natječaja:** Doprinos LEADER/CLLD pristupu kao osnovi za lokalni razvoj zajednice financiran iz Europskih strukturnih i investicijskih fondova (u daljnjem tekstu: ESI fondovi) 2014. – 2020.

**Specifični cilj FLAG natječaja (Strateški cilj SC1 iz LRSR-a):** Dodavanje vrijednosti ribarskim proizvodima jačanjem konkurentnosti gospodarstva ulaganjem u razvoj mikro, malih i srednjih poduzeća u sektoru ribarstva i marikulture.

Prilikom analize stanja, identifikacije problema i potreba, utvrđeno je da na području FLAG-a postoje problemi koji nepovoljno djeluju na razvoj ribarstva. U vrijeme povećanih troškova proizvodnje, kao i sve većih količina uvoznih proizvoda, jačanje konkurentnosti ribarskih gospodarskih subjekata dodavanjem vrijednosti ribljim i ostalim morskim proizvodima ključna je komponenata i glavni cilj lokalne razvojne strategije. Ostvarenjem ovog cilja doprinijet će se otvaranju novih radnih mjesta, spriječiti će se depopulacija i starenje stanovništva, ujednačiti razina razvoja u svim jedinicama lokalne samouprave i ovo područje učiniti konkurentnim u odnosu na druga sada razvijenija područja, a korisnicima će se učiniti dostupnijim nove tehnologije koje će omogućiti daljnji razvoj, ali i početna ulaganja u stvaranje novih visokokvalitetnih proizvoda.

## **2.4. Predmet i svrha FLAG natječaja**

Predmet ovoga natječaja je dodjela javne potpore za provedbu Mjere 1.1.1. u okviru odobrene LRSR s ciljem **ulaganja u jačanje konkurentnosti mikro, malih i srednjih poduzeća u sektoru ribarstva i marikulture za nositelje projekata koji imaju sjedište ili podružnicu unutar ribarstvenog područja FLAG-a Alba.**

Svrha ovoga natječaja je dodjela potpore za ulaganja kojima se uvodi nova tehnologija u poslovanje i/ili za ulaganja u nova inovativna rješenja kao što su nabava opreme, novog ribarskog pomagala, te druge potrebne opreme, za pripremu dokumentacije i ishođenje potrebnih dozvola, za kupnju i razvoj računalnih programa, marketinške aktivnosti projekta te ostale aktivnosti povezane s ulaganjem u sektoru ribarstva i marikulture koje doprinosi ostvarenju ciljeva iz odobrene LRSR.

## **2.5. Iznos, udio i intenzitet javne potpore specifični za Mjeru 1.1.1.**

**Ukupno raspoloživa sredstva javne potpore za sufinanciranje Mjere 1.1.1. iznose** **90.138,00 EUR odnosno 668.778,89 HRK [[3]](#footnote-3).**

Sredstva javne potpore osiguravaju se iz proračuna Europske unije i državnog proračuna Republike Hrvatske, od čega Europska unija sudjeluje s 85% u iznosu od 76.617,30 EUR (568.462,06 HRK) i Republika Hrvatska s 15% u iznosu od 13.520,70

|  |
| --- |
| ***Napomena:****FLAG zadržava pravo povećanja raspoloživih sredstva po ovom FLAG natječaju.* |

**Najviši iznos javne potpore po projektu: 50.000 EUR** u protuvrijednosti u HRK

**Intenzitet potpore iznosi 50% ukupnih prihvatljivih troškova u okviru Mjere 1.1.1.**

**Iznimno, intenzitet potpore može biti 80% za projekte vezane za mali priobalni ribolov[[4]](#footnote-4)** sukladno Prilogu I. Uredbe (EU) br. 508/2014.

**Intenzitet potpore može biti 100% ukupno prihvatljivih troškova za projekte koji sadrže inovativne značajke na lokalnoj razini sukladno Pravilniku o provedbi LRSR, članak 8., stavak 3, točka c) za ulaganja navedena pod oznakom troška 3. na Listi prihvatljivih troškova.**

Pod pojmom „inovativne značajke“ podrazumijeva se uvođenje novih odnosno inovativnih informacijsko-komunikacijskih alata i opreme koji doprinose unaprjeđenju poslovanja i jačanju konkurentnosti, **a koji nisu dosad korišteni na FLAG području te koji nisu standardni odnosno propisani za korištenje u ribarstvu.**

U okviru troškova pod rednim brojem 3. intenzitet potpore od 100% se ne može primijeniti na ulaganja/troškove koja/i su prihvatljiva/i u okviru mjera iz Operativnog programa za pomorstvo i ribarstvo (npr. računalni programi za sljedivost obuhvaćeni u Mjeri I.22) i ako se ulaganje provodi u okviru mjere predviđene u poglavljima I., II. i IV. glave V. Uredbe (EU) br. 508/2014.

**U slučaju da nositelj projekta traži veći intenzitet potpore od 50% a to nije jasno razvidno u Obrascu 1.A. Zahtjeva za potporu, smatrati će se da veći intenzitet nije niti zatražen.**

Ako projekt obuhvaća više ulaganja za koja se ostvaruje različiti intenzitet potpore, taj se intenzitet primjenjuje na prihvatljive troškove koji se odnose na to/ta ulaganje/a.

# **3. UVJETI PRIHVATLJIVOSTI NOSITELJA PROJEKTA**

## **3.1. Prihvatljivi nositelji projekata**

Prihvatljivi nositelji projekta u okviru provedbe ovoga FLAG natječaja za Mjeru 1.1.1. su slijedeći:

Nositelj projekta **mora biti vlasnik ili ovlaštenik važeće povlastice za obavljanje gospodarskog ribolova, ovlaštenik povlastice za uzgoj morske ribe i drugih morskih organizama i/ili povlastice za akvakulturu.**

Nositelj projekta **mora biti u rangu mikro, malog i srednjeg poduzeća.**

Prihvatljivi nositelji projekta za provedbu aktivnosti pod točkom 1.,3.,4. i 5. navedenih u poglavlju 5. ovoga FLAG natječaja su vlasnici ili ovlaštenici važeće povlastice za obavljanje gospodarskog ribolova.

Prihvatljivi nositelji projekta za provedbu aktivnosti pod točkom 2.,3.,4. i 5. navedenih u poglavlju 5. ovoga FLAG natječaja su ovlaštenici povlastice za uzgoj morske ribe i drugih morskih organizama i/ili povlastice za akvakulturu.

**Prihvatljivi nositelji projekata unutar Mjere 1.1.1. moraju ispuniti i sljedeće uvjete:**

1. Nositelj projekta mora imati sjedište ili podružnicu unutar ribarstvenog područja FLAG-a Alba;
2. Nositelj projekta mora imati podmirene financijske obveze prema Državnom proračunu RH po osnovi javnih davanja;
3. Nositelj projekta mora biti upisan u nadležne matične registre sukladno regulatornom okviru;
4. Nositelj projekta ne smije biti u stečaju, pred stečajnom postupku ili likvidaciji;
5. Nositelj projekta ne smije biti u sukobu interesa s izvođačima radova i/ili ponuditeljima/dobavljačima roba i/ili usluga koji su predmet ulaganja odnosno nepostojanje ostalih slučajeva sukoba interesa u postupcima nabave i provedbe operacije.
6. Na temelju Čl. 10 Uredbe (EU) br. 508/2014 nije prihvatljiv nositelj projekta za kojeg je utvrđeno da je:
7. počinio neko kazneno djelo iz članaka 3. i 4. Direktive 2008/99/EZ Europskog parlamenta i Vijeća od 19. studenoga 2008. o zaštiti okoliša putem kaznenog prava (SL L328, 6. 12. 2008.);
8. počinio teški prekršaj na temelju članka 42. stavka 1. Uredbe Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredba (EZ) br. 1093/94 i (EZ) br. 1447/1999 (SL L 286 od 29.10.2008.) (u daljnjem tekstu: Uredba (EZ) br. 1005/2008) ili članka 90. stavka 1. Uredbe (EZ) br. 1224/2009 od 20. studenog 2009, o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343 od 22.12.2009.) (u daljnjem tekstu: Uredba (EZ) br. 1224/2009), a što je utvrđeno od strane nadležnog tijela;
9. vlasnik plovila i/ili ovlaštenik povlastice plovila koje je na Unijinom popisu nezakonitih, neprijavljenih i nereguliranih plovila kako je određeno u članku 40. stavku 3. Uredbe (EZ) br. 1005/2008 ili plovi pod zastavom zemlje s popisa nekooperativnih trećih zemalja iz članka 33. te Uredbe;
10. počinio teški prekršaj Zajedničke ribarstvene politike koji je kao takav određen u drugom zakonodavstvu koje su donijeli Europski parlament i Vijeće;
11. počinio prijevaru u okviru Europskog fonda za ribarstvo ili Europskog fonda za pomorstvo i ribarstvo, a sukladno članku 1. Konvencije o zaštiti financijskih interesa sastavljene Aktom Vijeća od 26. srpnja 1995. o sastavljanju Konvencije o zaštiti financijski interesa Zajednice (SL C316, 27. 11. 1995.).

Uvjeti i odredbe iz točke a) primjenjuju se u slučaju operacija koje se odnose na akvakulturu odnosno kod koji je nositelj projekta ovlaštenik povlastice /nositelj dozvole za akvakulturu.

Uvjeti i odredbe iz točke b), c) i d) primjenjuju se u slučaju operacija koje se odnose na gospodarski ribolov odnosno kod kojih je nositelj projekta vlasnik i/ili ovlaštenik povlastice za gospodarski ribolov. Uvjeti i odredbe iz točke e) primjenjuju se u slučaju svih operacija odnosno svih nositelja projekta u okviru provedbe LRSR I ovog FLAG natječaja.

Detaljne odredbe za primjenu uvjeta prihvatljivosti na temelju čl. 10. Uredbe (EU) br. 508/2014 i čl. 19. Pravilnika o provedbi LRSR propisane su Pravilima prihvatljivosti i sukladnosti zahtjeva za potporu u okviru Europskog fonda za pomorstvo i ribarstvo, u skladu s Delegiranom uredbom Komisije (EU) 2015/288 оd 17. prosinca 2014. o dopuni Uredbe (EU) br. 508/2014 Europskog parlamenta i Vijeća o Europskom fondu za pomorstvo i ribarstvo u pogledu vremenskog razdoblja i datuma za neprihvatljivost zahtjeva (SL L 51, 24.2.2015.) te Delegiranom uredbom Komisije (EU) 2015/2252 оd 30. rujna 2015. o izmjeni Delegirane uredbe (EU) 2015/288 u pogledu razdoblja neprihvatljivosti zahtjeva za potporu iz Europskog fonda za pomorstvo i ribarstvo (SL L 321, 5.12.2015.). Pravila prihvatljivosti i sukladnosti zahtjeva za potporu u okviru Europskog fonda za pomorstvo i ribarstvo dostupna su na mrežnim stranicama Upravljačkog tijela https://euribarstvo.hr/propisi-smjernice/. Udovoljavanje navedenim uvjetima prihvatljivosti, u okviru ove točke utvrđuje FLAG u postupcima odabira koje dostavlja Upravljačko tijelo na zahtjev FLAG-a.

7. Nositelj projekta mora biti vlasnik ribarskog plovila ili vlasnik/ovlaštenik važeće povlastice, odnosno nositelj dozvole osim za prihvatljive aktivnosti pod točkom 1.7. Priloga III za koje je prihvatljiv nositelj projekta vlasnik ribarskog plovila ili vlasnik/ovlaštenik važeće povlastice;

8. Ribarsko plovilo mora posjedovati dozvolu za plovidbu brodice odnosno svjedodžbu o sposobnosti broda za plovidbu važeću u trenutku podnošenja prijave projekta čime se dokazuje da je plovilo u funkciji;

9. Ribarsko plovilo koje obavlja gospodarski ribolov **mora biti upisano u Registar ribarske flote Republike Hrvatske najmanje pet kalendarskih godina koje prethode kalendarskoj godini podnošenja prijave projekta**. Iznimno, za ulaganja iz Liste prihvatljivih troškova pod rednim brojem (oznaka troška) 1.5., 1.6., 3., 4. i 5. ribarsko plovilo mora biti upisano u Registar ribarske flote Republike Hrvatske najmanje dvije kalendarske godine koje prethode kalendarskoj godini podnošenja prijave projekta;

10. Ribarsko plovilo **mora imati dostatnu ribolovnu aktivnost od najmanje 20 ribolovnih dana ostvarenih u kalendarskoj godini koja prethodi podnošenju prijave projekta;**

11. Nositelj projekta mora dati suglasnost za uvrštavanje u popis korisnika koji se objavljuje u skladu s člankom 119. stavkom 2. Uredbe (EU) br. 508/2014;

Uvjeti iz točke 7., 8., 9. i 10. primjenjuju se kod operacija koje se odnose na gospodarski ribolov.

|  |
| --- |
| ***Napomena:***  *Područje obuhvata FLAG-a Alba sastoji se od 5 jedinica lokalne samouprave: Grad Labin, Općina Kršan, Općina Pićan, Općina Raša i Općina Sveta Nedelja, sa pripadajućim naseljima.* |

## **3.2. Broj prijava po nositelju projekta**

**Nositelj projekta može podnijeti najviše tri prijave na ovaj FLAG natječaj**. Ukoliko isti korisnik prijavi više od tri projekta, u obzir će se uzeti tri prijave projekta koje su prve zaprimljene, dok će se ostale isključiti iz postupka odabira.

**Potpora za gospodarski ribolov po ovom FLAG-natječaju dodjeljuje se po ribarskom plovilu.** Nositelj projekta može podnijeti više prijava za više različitih ribarskih plovila.

**Potpora za akvakulturu po ovom FLAG-natječaju dodjeljuje se po povlastici/dozvoli za akvakulturu.**

**Nositelji projekta koji su u postupku dodjele sredstava u sklopu nacionalnog natječaja za isti tip ulaganja** (Mjera I.8, I.20, I.22, II.2/II.3/II.4 Operativnog programa za pomorstvo i ribarstvo RH 2014. – 2020.) **mogu istovremeno biti u postupku odabira projekata temeljem ovog FLAG-natječaja za isti tip ulaganja, ali ne za istu vrstu troška**. FLAG provjeru vrši kod Upravljačkog tijela.

# **4. UVJETI PRIHVATLJIVOSTI PROJEKTA**

Kako bi projekt bio prihvatljiv mora udovoljavati sljedećim uvjetima:

**-** Ne smije biti fizički završen ili u cijelosti proveden u trenutku podnošenja prijave na FLAG-natječaj;

- Projekt s pripadajućim projektnim aktivnostima ne smije biti financiran drugim javnim izdacima. Iznimno, u slučaju kada se aktivnost ili projekt u okviru LRSR uz potporu na temelju ovoga FLAG-natječaja financira i drugim javnim izdacima, ukupni intenzitet potpore ne smije biti veći od intenziteta potpore utvrđenog za taj projekt/operaciju sukladno čl. 8. i čl. 22. Pravilnika o provedbi LRSR;

- Projekt se mora provoditi na ribarstvenom području FLAG-a Alba. Iznimno, pripremne i druge aktivnosti mogu se održavati izvan područja FLAG-a ukoliko ne postoji mogućnost njihove kvalitetne provedbe na samom području FLAG-a, ali pod uvjetom da njihova provedba doprinosi realizaciji predmeta financiranja te postizanju rezultata na području FLAG-a. Navedeno se provjerava iz podataka upisanih u Obrascu 1A. Zahtjeva za potporu i prateće dokumentacije iz priloga I. ovog FLAG natječaja te kontrolom na terenu i/ili za vrijeme posjeta operaciji. Objekti u koje se provode aktivnosti opremanja moraju biti na području FLAG-a. Ulaganja u ribarska plovila prihvatljiva su neovisno o ribarstvenoj zoni iz povlastice za gospodarski ribolov.

- Projekt mora doprinijeti ispunjavanju barem **jedne razvojne potrebe održivim korištenjem razvojnog potencijala FLAG područja.** (Napomena: Navedeni u LRSR i Obrascu 1.A);

- Sva plaćanja moraju se potkrijepiti računima i dokumentima koji dokazuju plaćanje, ili dokumentima koji su ekvivalentni dokaznim vrijednostima koji se traže u FLAG natječaju**;**

- Ulaganje mora biti ekonomski i financijski održivo;

- Projekt mora omogućavati javni pristup svojim rezultatima sukladno članku 8. stavku 3. Pravilnika

NN 27/2019, 77/20

- Projekt nije prihvatljiv ako se odnosi samo i isključivo na marketinške aktivnosti i vidljivost iz točke 4. poglavlja 5. ovog FLAG natječaja.

- Mjerom 1.1.1. predviđa se financirati određena ulaganja u cilju poboljšanja sigurnosnih, radnih, zdravstvenih i higijenskih uvjeta mikro, malih i srednjih poduzeća u sektoru ribarstva i povezanih aktivnosti pod uvjetom da ulaganja nadilaze zahtjeve predviđene pravom Unije i nacionalnim pravom.[[5]](#footnote-5)

## **4.1. Razdoblje provedbe projekta**

Razdoblje provedbe projekta završava danom podnošenja konačnog Zahtjeva za isplatu.  **Krajnji rok za podnošenje konačnog Zahtjeva za isplatu je 31.10.2023. godine.**

# **5. PRIHVATLJIVE AKTIVNOSTI**

Prihvatljive aktivnosti (operacije) u okviru ovog natječaja su:

1. **Ulaganja u gospodarski ribolov**
   1. Ulaganja u cilju poboljšanja sigurnosnih uvjeta na ribarskim plovilima;
   2. Ulaganja u cilju poboljšanja zdravstvenih uvjeta na ribarskim plovilima;
   3. Ulaganja u cilju poboljšanja higijenskih uvjeta na ribarskim plovilima;
   4. Ulaganja u cilju poboljšanja radnih uvjeta na ribarskim plovilima;
   5. Ulaganja na ribarskim plovilima u cilju podizanja kvalitete ulova;
   6. Ulaganja izvan ribarskog plovila koja doprinose unapređenju dodane vrijednosti i kvalitete ulova sa ribarskog plovila;
   7. Ulaganja na ribarskim plovilima u cilju promicanja energetske učinkovitosti;
2. **Ulaganja u marikulturu**
   1. Produktivna ulaganja u marikulturu;
   2. Diversifikacija proizvodnje u marikulturi i uzgajanih vrsta;
   3. Osuvremenjivanje jedinica marikulture, uključujući poboljšanje radnih i sigurnosnih uvjeta radnika u marikulturi;
   4. Poboljšanja i osuvremenjivanje povezana sa zdravljem i dobrobiti životinja, uključujući kupnju opreme za zaštitu farmi od divljih grabežljivaca;
   5. Smanjenje negativnog utjecaja ili poticanje pozitivnih učinka na okoliš i povećanje učinkovitosti resursa;
   6. Ulaganja u unaprjeđenje kvalitete, ili dodavanje vrijednosti, proizvodima marikulture;
   7. Ulaganja koja dovode do znatnog smanjenja učinka poduzeća u području marikulture na potrošnju i kvalitetu vode, posebice smanjenjem količine korištene vode ili kemikalija, antibiotika i drugih lijekova, ili poboljšanjem kvalitete izlazne vode, uključujući uspostavom multitrofičkih akvakulturnih sustava;

**3. Nabava informacijsko-komunikacijskih alata i opreme;**

**4 .Ulaganje u marketinške aktivnosti i vidljivost;**

**5.** **Opći troškovi** – najviše 12% ukupnih prihvatljivih troškova projekta (bez općih troškova).

**Iznimno od navedenih ulaganja pod točkom 2.:**

- ako je postupkom procjene utjecaja zahvata na okoliš utvrđen značajan negativan utjecaj koje se ne može ublažiti, te ako je u postupku ocijene prihvatljivosti zahvata na ekološku mrežu utvrđen značajan negativan utjecaj na ciljeve očuvanja područja ekološke mreže, ulaganje nije prihvatljivo;

- potpora se ne dodjeljuje za uzgoj genetski modificiranih organizama;

* ako se ulaganja u opremu iz točke 2. provode u svrhu osiguranja usklađenosti sa zahtjevima povezanima s okolišem, zdravljem ljudi ili životinja, higijenom ili dobrobiti životinja u okviru prava Europske unije, potpora se može dodijeliti do datuma kada standardi postaju obavezni za poduzeće;
* ako operacija zahtjeva provedbu postupka ocjene o potrebi procjene i/ili postupka procjene utjecaja zahvata na okoliš u skladu s odredbama posebnog propisa kojim se uređuje procjena utjecaja zahvata na okoliš, te ako operacija zahtjeva provedbu postupka ocjene prihvatljivosti zahvata na ekološku mrežu u skladu sa s odredbama posebnog propisa kojim se uređuje zaštita prirode, postupci se moraju provesti prije ulaganja.

|  |
| --- |
| Napomena:  Navedena ulaganja su prihvatljiva ukoliko će doprinijeti povećanju konkurentnosti nositelja projekta pod uvjetom da:  a) se ulaganjem ne povećava ribolovni kapacitet plovila,  b) se ulaganjem ne povećava sposobnost plovila za pronalaženje ribe,  c) ulaganje nije povezano s redovitim ili preventivnim održavanjem bilo kojeg dijela opreme koje je potrebno za održavanje uređaja u radnom stanju. |

|  |
| --- |
| Napomena:  Sukladno čl. 32. stavak 1. Uredbe (EU) 508/2014, za poboljšanje higijenskih, zdravstvenih, sigurnosnih i radnih uvjeta ribara (ulaganja pod brojem od 1. do 4 ovog FLAG natječaja), mogu se podržati ulaganja u plovilo pod uvjetom da ta ulaganja nadilaze zahtjeve predviđene pravom Unije ili nacionalnim pravom. Iznimno, ako se ulaganje nalazi na popisu obvezne opreme za brodice/brodove ono se ipak smatra da nadilazi zahtjeve predviđene pravom Unije ili nacionalnim pravom ako:   * oprema nije obvezna za određenu vrstu ili duljinu plovila, * količinski ne prelazi 50% obvezne količine opreme predviđene pravom Unije ili nacionalnim pravom, iznimno kada se nabavlja jedan dodatni komad opreme, a koji je u količini od jednog komada predviđen pravom Unije ili nacionalnim pravom, * ako oprema sadrži više tehničkih mogućnosti nego je predviđene pravom Unije ili nacionalnim pravom, * ako oprema, iako obvezna, omogućava širi raspon korištenja (npr. prsluk za spašavanje mora biti predviđen za odrasle i djecu i tada je neprihvatljiv, ali ako je predviđen i za pretile tada je trošak prihvatljiv). |

|  |
| --- |
| Napomena:  Sukladno čl. 32. stavak 3. i čl. 41. stavak 9. Uredbe (EU) 508/2014, ako se projekt sastoji od ulaganja u plovilo za poboljšanje higijenskih, zdravstvenih, sigurnosnih i radnih uvjeta ribara te za ulaganja na ribarskim plovilima u cilju promicanja energetske učinkovitosti (ulaganja pod brojem od 1. do 4. ovog FLAG natječaja), potpora se ne dodjeljuje više od jedanput za istu vrstu ulaganja tijekom razdoblja programiranja za isto ribarsko plovilo. Ako se projekt sastoji od ulaganja u individualnu opremu, potpora se ne dodjeljuje više od jedanput za istu vrstu opreme tijekom razdoblja programiranja za istog korisnika. Navedeno uključuje i potporu u okviru nacionalnih mjera I.8 i I.20 Operativnog programa za pomorstvo i ribarstvo za razdoblje 2014. – 2020. |

# **6. PRIHVATLJIVI I NEPRIHVATLJIVI TROŠKOVI**

## **6.1. Opći uvjeti prihvatljivosti troškova za provedbu mjera/podmjera iz LRSR**

1. Troškovi su prihvatljivi sukladno Prilogu III Lista prihvatljivih troškova
2. Prihvatljivi su troškovi povezani s projektom i koji su nastali u okviru projekta;
3. Prihvatljivi su troškovi nastali kod nositelja projekta*;*
4. Izvršeno plaćanje nositelja projektadobavljačima roba, izvođačima radova te pružateljima usluga;
5. Dokazivost putem računa ili dokumenta jednake dokazne vrijednosti, pri čemu su prihvatljivi predujmovi isplaćeni dobavljačima roba, izvođačima radova te pružateljima usluga u skladu s odredbama ugovora sklopljenih s tim subjektima.
6. Usklađenost s pravilima nabave koja su definirana u dokumentu „Pravila i upute za nositelje projekata za provedbu nabave u okviru provedbe lokalnih razvojnih strategija u ribarstvu“ objavljenom na mrežnim stranicama Uprave ribarstva [www.euribarstvo.hr](http://www.euribarstvo.hr).
7. Usklađenost s primjenjivim poreznim i socijalnim zakonodavstvom, ako primjenjivo;
8. Usklađenost s odredbama članka 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugog financijskog instrumenta Europske unije;
9. Usklađenost s pravilima o trajnosti operacija iz članka 71. Uredbe (EU) br. 1303/2013;
10. Troškovi su prihvatljivi ako su nastali i plaćeni u razdoblju prihvatljivosti definiranim ovim FLAG natječajem, ne dovodeći u pitanje članak 20. st. 3. Pravilnika o provedbi LRSR.

## **6.2. Prihvatljivi troškovi u okviru ovog FLAG natječaja**

Prihvatljivi su troškovi nastali u okviru prihvatljivih aktivnosti odnosno ulaganja u sklopuMjere 1.1.1., a sukladno popisu prihvatljivih troškova koji se nalazi u **Prilogu III** **Lista prihvatljivih troškova.**

**Prihvatljivi su troškovi nastali u razdoblju prije datuma podnošenja prijave i/ili objave natječaja ali ne prije 24. srpnja 2020. godine, izuzev Općih troškova. Opći troškovi su prihvatljivi prije datuma podnošenja prijave na FLAG natječaj, a koji su nastali nakon 01. siječnja 2016. godine.**

**Opći troškovi**

U okviru Općih troškova prihvatljive su slijedeće vrste troškova : troškovi pripreme dokumentacije za Natječaj (konzultantske usluge za pripremu Zahtjeva za potporu i Zahtjeva za isplatu) troškovi izrade studije utjecaja na okoliš, troškovi izrade procjene o potrebi izrade studije, trošak izrade elaborata zaštite okoliša, troškovi pripreme projektno-tehničke dokumentacije, te troškovi pripreme dokumentacije i provedbe postupka nabave.

Opći troškovi prihvatljivi su do gornje granice od 12% vrijednosti ukupno prihvatljivih troškova ulaganja (bez općih troškova) sufinanciranih iz javnih izvora. Opći troškovi moraju biti izravno povezani sa provedbom projekta odnosno vezani uz ulaganje.

U svrhu osiguravanja opravdanosti visine troškova nositelj projekta je obavezan prikupiti i obraditi ponude za prihvatljive troškove vodeći se načelima ekonomičnosti, djelotvornosti i učinkovitosti. Proces nabave i prikupljanje ponuda definiran je **Pravilima i uputama za provedbu postupka nabave** za nositelje projekata koji su objavljeni su na mrežnim stranicama Upravljačkog tijela (<https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>).

## **6.3. Neprihvatljivi troškovi u okviru ovog FLAG natječaja**

1. porez na dodanu vrijednost, osim ako nije povrativ u okviru nacionalnog zakonodavstva o PDV-u;
2. drugi porezi, pristojbe, naknade i doprinosi;
3. troškovi vlastitog rada
4. plaćanja u gotovini, plaćanje u naravi, plaćanja putem robne razmjene osim ako je ista provedena preko žiro računa i plaćanje putem kompenzacije;
5. troškovi aktivnosti odnosno ulaganja financirani iz drugih javnih izdataka
6. troškovi kupovine rabljenih strojeva, rabljena oprema, rabljeni uređaji, rabljeni materijali, rabljena specijalizirana vozila, rabljeni instrumenti, kao i svi rabljeni sastavni dijelovi naprijed navedenog te održavanje istih uključujući i troškove usluge transporta kupljene opreme
7. potrošni materijal i troškovi kupnje primarne sirovine i repromaterijala
8. dugovi i stavke za pokrivanje gubitaka ili dugova, troškovi jamstva i slične naknade te bankovni troškovi;
9. kamate na dug, s izuzetkom u odnosu na bespovratna sredstva dana u obliku subvencija kamatne stope ili subvencija naknada za jamstvo; troškovi kamata i tečajnih razlika;
10. refinanciranja kamata i amortizacije;
11. troškovi pretvaranja, naknade i tečajni troškovi vezani uz račune u stranim valutama, kao i drugi isključivo financijski izdaci;
12. kupnja neizgrađenog zemljišta i izgrađenog zemljišta u skladu s člankom 69. stavkom 3. točkom b) Uredbe (EU) br. 1303/2013;
13. ulaganja u kapital ili kreditna ulaganja, jamstveni fondovi;
14. novčane kazne, financijske kazne te troškovi parničnog i upravnog postupka;
15. troškovi za koje se utvrdi vlasnička povezanost s izvođačima radova i/ili dobavljačima roba i/ili usluga koji su predmet ulaganja;
16. troškovi nabave (kupnje)izgradnje plovila ili uvoza službenih vozila i plovila, osim specijaliziranih vozila;
17. troškovi kupnje rezervnih dijelova, popravaka i servisiranja;
18. operativni troškovi, troškovi održavanja, amortizacije i najma
19. administrativne i upravne pristojbe;
20. carinske i uvozne pristojbe i sve ostale naknade;
21. troškovi vezani uz ugovore o zakupu ili leasingu, kao što je marža najmodavca ili marža davatelja leasinga, troškovi osiguranja;
22. troškovi sufinancirani kroz financijski i/ili operativni leasing;
23. troškovi za nabavu alkoholnih pića i duhanskih proizvoda;
24. troškovi povezani s povećanjem ribolovnih kapaciteta plovila ili troškovi povezani s opremom kojom se povećava sposobnost plovila za pronalaženje ribe
25. privremeni ili trajni prestanak ribolovnih aktivnosti;
26. istraživački ribolov;
27. prijenos vlasništva nad poduzećem
28. nabava patenata, licenci, posebnih znanja i vještina ili nepatentiranog tehničkog znanja;
29. izgradnja i/ili kupnja novih ribarskih plovila ili uvoz ribarskih plovila;
30. izravno poribljavanje osim ako je izričito predviđeno kao mjera očuvanja pravnim aktom Unije ili u slučaju eksperimentalnog poribljavanja;
31. troškovi koji ne mogu biti potvrđeni kontrolom na terenu;
32. troškovi povezani s redovitim ili preventivnim održavanjem bilo kojeg dijela opreme koje je potrebno za održavanje uređaja u radnom stanju.
33. troškovi koji ne udovoljavaju uvjetima prihvatljivosti FLAG natječaja i/ili nisu povezani sa sadržajem i ciljevima projekta.

# **7. OBVEZE NOSITELJA PROJEKTA**

Nositelj projekta koji ostvaruje pravo na potporu za provedbu projekta u okviru Podmjere 1.1.1. mora djelovati u skladu s uvjetima i ispunjavati niže navedene obveze **tijekom cijelog razdoblja provedbe projekta i tijekom pet godina nakon konačne uplate sredstava nositelju projekta.**

Nositelji projekta koji ostvaruju pravo na potporu za provedbu projekta u okviru Mjere 1.1.1 **obvezni su ispunjavati sljedeće uvjete, a sukladno čl. 17. Pravilnika o provedbi LRSR:**

1. Kako bi bio prihvatljiv, nositelj projekta mora zadovoljiti uvjete prihvatljivosti i poštivati obveze nositelja projekta za ovu mjeru, sukladno FLAG natječaju, odobrenoj LRSR i Pravilniku o provedbi LRSR.
2. Ako je nositelj projekta obveznik provedbe postupka javne nabave, isti je dužan za nabavu roba i/ili radova i/ili usluga koje su predmet potpore obvezno provesti postupak javne nabave sukladno Zakonu o javnoj nabavi odnosno aktu naručitelja za nabavu ispod pragova propisanih Zakonom o javnoj nabavi.
3. Ako nositelj projekta nije obveznik provedbe nabave sukladno Zakonu o javnoj nabavi, obvezan je postupati sukladno postupcima definiranima pravilima i uputama za provedbu postupka nabave za nositelje projekta objavljena su na mrežnim stranicama Upravljačkog tijela (<https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>).
4. Nositelj projekta mora osigurati nepostojanje sukoba interesa s izvođačima radova i/ili ponuditeljima/dobavljačima roba i/ili usluga koji su predmet ulaganja odnosno nepostojanje ostalih slučajeva sukoba interesa u postupcima nabave i provedbe operacije.
5. Nositelj projekta je dužan voditi odvojeni računovodstveni sustav ili primjereni računovodstveni kod/oznaku za sve transakcije vezane uz operaciju za koju mu je dodijeljena potpora.
6. Nositelj projekta mora dati suglasnost za uvrštavanje u popis korisnika koji se objavljuje u skladu s člankom 119. stavkom 2. Uredbe (EU) br. 508/2014.
7. Nositelj projekta trajnu materijalnu imovinu koja je predmet potpore ne smije prodati, koristiti protivno svrsi za koju je namijenjena, dati u najam ili dati na bilo koje drugo raspolaganje i korištenje drugim pravnim ili fizičkim osobama najmanje pet godina od zadnje primljene uplate financijskih sredstava, sukladno članku 55. stavku 4. Zakona o morskom ribarstvu odnosno članku 28. stavku 4. Zakona o akvakulturi.
8. Iznimno od točke 7. ovog poglavlja, nositelj projekta uslijed nepredviđenih okolnosti ili više sile može obaviti navedene radnje uz prethodno pribavljeno odobrenje Upravljačkog tijela, ne dovodeći u pitanje odredbe članka 71. Uredbe (EU) br. 1303/2013.
9. Za potrebe stavaka 7. i 8. ovoga članka, smije se dati na raspolaganje i korištenje drugoj osobi trajna materijalna imovina koja je predmet potpore za koju pravo vlasništva ima Republika Hrvatska ili pravna osoba u vlasništvu ili pretežitom vlasništvu Republike Hrvatske te jedinica lokalne i područne (regionalne) samouprave ili pravna osoba u vlasništvu ili pretežitom vlasništvu jedinice lokalne i područne (regionalne) samouprave, u slučaju kada je davanje na raspolaganje i korištenje u skladu sa posebnim propisom i/ili aktom, pod uvjetom da se ne mijenja svrha i namjena predmeta potpore te da davanje na raspolaganje i korištenje ne rezultira ostvarivanjem neto prihoda.
10. Nositelj projekta je dužan omogućiti Upravljačkom tijelu, Tijelu za ovjeravanje, Tijelu za reviziju, Europskoj komisiji, Europskom revizorskom sudu, Europskom uredu za borbu protiv prijevara (OLAF) i drugim nadležnim nadzornim/revizorskim tijelima kontrolu na terenu ulaganja za koje je ostvario potporu na temelju Pravilnika LRSR i FLAG natječaja od dana podnošenja prijave pa u razdoblju od pet godina od zadnje primljene uplate financijskih sredstava.
11. Nositelj projekta je dužan za aktivnosti koje uključuju pružanje usluga (npr. seminari, sajmovi, prezentacije i slični događaji), najkasnije sedam radnih dana prije obavijestiti Upravljačko tijelo i FLAG o mjestu i vremenu održavanja/provedbe aktivnosti, putem elektroničke pošte: [eufondovi.ribarstvo@mps.hr](file:///\\lagur-nas\JAVNI-DOKUMENTI\LAGUR%20ISTARSKA%20BATANA\7.%20IZRADA%20NATJEČAJNE%20DOKUMENTACIJE_LAGUR\1.%20PROCEDURE%20I%20NATJEČAJNA%20DOKUMENTACIJA_LAGUR%20IB\2.%20Razrada%20natječajne%20dokumentacije_LAGUR\MJERA%201.1.2\OŽUJAK_2019_UT\eufondovi.ribarstvo@mps.hr) i/ [info@lagur-alba.hr](mailto:info@lagur-alba.hr).
12. Ako se u slučajevima iz točke 11. ovog poglavlja ne provodi kontrola na terenu za vrijeme trajanja aktivnosti, a o čemu Upravljačko tijelo obavještava nositelja projekta po zaprimanju obavijesti, nositelj projekta je dužan dostaviti odgovarajuću dokumentaciju kojom se dokazuje da je predmetna aktivnost provedena (npr. fotografije, potpisne liste i slično).
13. Nositelj projekta je dužan za aktivnosti za koje se kontrola na terenu provodi uvidom u rezultate tih aktivnosti dostaviti odgovarajući dokaz da je navedena aktivnost provedena te da su izdaci stvarno nastali (npr. letci, brošure, izvještaji, studije, prijevodi, zapisnici, audio/video zapisi, liste sudionika, obavijesti/informacije/oglasi u javnim glasilima i slično).
14. Nositelj projekta je dužan dokumentaciju iz točke 12. i 13. ovog poglavlja dostaviti uz Zahtjev za isplatu.
15. Za potrebe kontrole na terenu u ranijoj fazi, nositelj projekta je dužan obavijestiti Upravljačko tijelo i FLAG o provedbi radova/aktivnosti/stavljanja u funkciju opreme/predmeta koje nije moguće provjeriti redovnom kontrolom, najkasnije sedam radnih dana prije početka radova/aktivnosti odnosno stavljanja opreme/predmeta u namjenu/funkciju, putem elektroničke pošte: [eufondovi.ribarstvo@mps.hr](file:///\\lagur-nas\JAVNI-DOKUMENTI\LAGUR%20ISTARSKA%20BATANA\7.%20IZRADA%20NATJEČAJNE%20DOKUMENTACIJE_LAGUR\1.%20PROCEDURE%20I%20NATJEČAJNA%20DOKUMENTACIJA_LAGUR%20IB\2.%20Razrada%20natječajne%20dokumentacije_LAGUR\MJERA%201.1.2\OŽUJAK_2019_UT\eufondovi.ribarstvo@mps.hr) i [info@lagur-alba.hr](mailto:info@lagur-alba.hr) .
16. Nositelj projekta je dužan osigurati funkcionalnost i namjenu ulaganja (opreme, uređaja, objekata i ostalih stavki u sklopu operacije) prilikom redovne kontrole.
17. Nositelj projekta je dužan čuvati i omogućiti uvid u dokumentaciju o operaciji za koju je ostvario potporu, prilikom obavljanja inspekcijskog nadzora i kontrole na terenu te je na zahtjev dostaviti ovlaštenim osobama Upravljačkog tijela, Tijela za ovjeravanje, Tijela za reviziju kao i ovlaštenim predstavnicima Europske komisije, Europskog revizorskog suda, Europskog ureda za borbu protiv prijevara (OLAF) i drugih nadležnih nadzornih/revizorskih tijela. Uputa za čuvanje dokumentacije dostupna je na mrežnim stranicama Upravljačkog tijela (<https://euribarstvo.hr/propisi-smjernice/>).
18. Rok za čuvanje dokumentacije iz točke 17. ovog poglavlja je najmanje dvije godine od 31. prosinca nakon predaje računa Europskoj komisiji od strane Tijela za ovjeravanje, a u kojima su uključeni završni izdaci dovršene operacije ili pet godina nakon datuma konačne isplate, ovisno što je kasnije.
19. Upravljačko tijelo putem FLAG-a obavještava nositelje projekta o godini od koje počinje teći rok iz točke 18.
20. Nositelj projekta mora provoditi mjere informiranja i promidžbe sukladno članku 119. i Prilogu V. Uredbe (EU) br. 508/2014 te odredbama Provedbene uredbe Komisije (EU) br. 763/2014 оd 11. srpnja 2014. o utvrđivanju pravila za primjenu Uredbe (EU) br. 508/2014 Europskog parlamenta i Vijeća o Europskom fondu za pomorstvo i ribarstvo u pogledu tehničkih obilježja mjera informiranja i promidžbe i uputa za izradu amblema Unije (SL L 209, 16.07.2014.). Pravila i upute za provedbu mjera informiranja i promidžbe dostupna su na mrežnim stranicama Upravljačkog tijela (<https://euribarstvo.hr/propisi-smjernice/>).
21. Nositelj projekta je dužan djelovati u skladu s uvjetima iz poglavlja 3.1 ovog FLAG natječaja tijekom cijelog razdoblja provedbe operacije i tijekom pet godina nakon konačne uplate sredstava potpore.
22. Uvjeti prihvatljivosti i poštivanje obveza nositelja projekta mogu se provjeravati do trenutka podnošenja konačnog Zahtjeva za isplatu i u razdoblju od pet (5) godina nakon datuma konačne isplate, a u skladu sa odredbama FLAG natječaja.
23. Nositelj projekta za kojeg je utvrđeno da je sredstva potpore ostvario na temelju lažnih podataka i/ili izjava ili da nije postupao u skladu s odredbama Pravilnika LRSR i uvjetima FLAG natječaja, dužan je primljena sredstva vratiti u državni proračun Republike Hrvatske uključujući zakonske zatezne kamate od dana kada je ta sredstva primio u skladu sa Odukom o povratu sredstava.

# **8. KRITERIJI ODABIRA**

Kriterija odabira projekta primjenjuje se na sve prijave projekta.

Na temelju dodijeljenih bodova izrađuje se rang-lista. Prednost na rang-listi imaju projekti s većim brojem bodova.

|  |  |  |
| --- | --- | --- |
|  | KRITERIJI ODABIRA | BODOVI |
| **1.** | **OČUVANJE I/ILI STVARANJE RADNIH MJESTA** |  |
|  | **Za 2 ili više novootvorena radna mjesta:** 2 ili više novostvorena radna mjesta u smislu pune zaposlenosti iskazano kao FTE[[6]](#footnote-6)  *Veza: odgovor na pitanje br. 3.6.**u Poglavlju 3. Obrasca 1.A. Prijavni obrazac i Obrazac 8. Zaposlenici.* | **10** |
|  | **Za novootvorena radna mjesta:** 1 novostvoreno radno mjesto *u smislu pune zaposlenosti iskazano kao FTE*  *Veza: odgovor na pitanje br. 3.6. u Poglavlju 3. Obrasca 1.A. Prijavni obrazac i Obrazac 8. Zaposlenici.* | **8** |
|  | **Za očuvanje postojećih radnih mjesta:** očuvano postojeće radno mjesto  *Veza: odgovor na pitanje br. 3.6. u Poglavlju 3. Obrasca 1.A. Prijavni obrazac i Obrazac 8. Zaposlenici.* | **6** |
|  | **Projekt NE doprinosi stvaranju ili očuvanju radnih mjesta** | **0** |
| **POJAŠNJENJE:** U svrhu ostvarivanja bodova prema ovom kriteriju nositelj projekta mora dokazati zadržavanje postojećih ili stvaranje novih radnih mjesta.  U slučaju da nositelj projekta želi ostvariti bodove po ovom kriteriju dužan je ispuniti Obrazac 8. Zaposlenici te dostaviti i obrazloženje kroz odgovor na pitanje broj 3.6. u Obrascu 1. A – Zahtjev za potporu.  Novostvorena radna mjesta: Podatak se odnosi na broj novozaposlenih na puno radno vrijeme (1,0) i na kraće od punog radnog vremena, sukladno ekvivalentu pune zaposlenosti (Full-time equivalent FTE). Stvaranje novih radnih mjesta u odnosu na prethodnu godinu, odnosno novo zapošljavanje, mora biti vidljivo najkasnije u periodu od dvije godine nakon konačne isplate.  Očuvanje radnih mjesta: Za svakog zaposlenog temeljem kojeg želi ostvariti bodove prema kriteriju odabira „Ulaganje doprinosi očuvanju i/ili stvaranju novih radnih mjesta“ dostavlja se Potvrda o podacima evidentiranim u matičnoj evidenciji Hrvatskog zavoda za mirovinsko osiguranje (e - knjižicu) ne stariju od 30 dana na dan podnošenja prijave projekta.  Očuvana i novostvorena radna mjesta temeljem kojih su ostvareni bodovi po ovom kriteriju treba zadržati 5 godina nakon konačne uplate sredstava potpore. | | |

|  |  |  |
| --- | --- | --- |
| **2.** | **VELIČINA NOSITELJA PROJEKTA- podnositelja Zahtjeva za potporu[[7]](#footnote-7)** |  |
|  | U rangu srednjih poduzeća | **10** |
|  | U rangu malih poduzeća | **8** |
|  | U rangu mikro poduzeća | **6** |
| **POJAŠNJENJ**E: Prema ovom kriteriju bodovi se dodjeljuju sukladno veličini nositelja projekta u trenutku podnošenja prijave projekta razvidnoj iz Obrasca 7. – Izjava o veličini poduzeća. | | |

|  |  |  |
| --- | --- | --- |
| **3.** | **DOB NOSITELJA PROJEKTA/ODGOVORNE OSOBE -podnositelja Zahtjeva za potporu** |  |
|  | Nositelj projekta/odgovorna osoba podnositelja na dan podnošenja Zahtjeva za potporu nije starija od 35 godina | **10** |
|  | Nositelj projekta/odgovorna osoba podnositelja na dan podnošenja Zahtjeva za potporu je starija od 35 godina i mlađa od 40 godina | **8** |
|  | Nositelj projekta/odgovorna osoba podnositelja na dan podnošenja Zahtjeva za potporu je starija od 40 godina | **6** |
| **POJAŠNJENJE:** Prema ovom kriteriju bodovi se dodjeljuju obzirom na dob nositelja projekta ili odgovorne osobe nositelja projekta u trenutku podnošenja prijave projekta razvidno iz preslike osobne iskaznice. | | |

|  |  |  |
| --- | --- | --- |
| **4.** | **VRSTA ULAGANJA - prihvatljive projektne aktivnosti obuhvaćaju više vrsta ulaganja** |  |
|  | Od 5 i više vrsta ulaganja | **10** |
|  | Od 2 do 4 vrste ulaganja | **8** |
|  | 1 vrsta ulaganja | **6** |
| **POJAŠNJENJE:** Prema ovom kriteriju bodovi se dodjeljuju obzirom na broj različitih vrsta ulaganja navedenih u Obrascu 1B., Tablica TI. – Lista troškova bez općih troškova, Stupac C „Vrsta ulaganja“. | | |

# **9. ADMINISTRATIVNE INFORMACIJE**

## **9.1. Izgled i sadržaj prijave projekta**

**Da bi prijava bila potpuna nositelji projekata trebaju dostaviti Obrasce i dokumentaciju iz Priloga I** *(koja je primjenjiva),* **a koji je sastavni dio FLAG natječaja.**

Prijave projekta podnose se sukladno ovom FLAG natječaju koristeći obrasce i priloge koji su sastavni dio Natječaja i dostupni na mrežnoj stranici FLAG-a [www.flagalba.hr](http://www.lagur-alba.hr). Propisani izgled obrazaca ne smije se mijenjati. Cjelokupnu dokumentaciju nositelj projekta mora dostaviti sukladno uputama u Prilogu I. ovog FLAG natječaja.

Obrazac 1.A Zahtjev za potporu, Obrazac 1.B Zahtjev za potporu „Lista troškova“ te Obrazac 3. Sažetak izbora ponuda *(ako je primjenjivo),* Obrazac 7. Izjava o veličini poduzeća, Obrazac 8. Zaposlenici *(ako je primjenjivo)* i Obrazac 10. Poslovni plan se osim u tiskanom obliku dostavljaju i u elektroničkom obliku na CD-u/DVD-u ili USB-u u otvorenom formatu (word i excel). Svaki dokument mora biti u zasebnoj datoteci. U slučaju razlika između tiskane i elektroničke verzije, tiskana verzija prijave smatrat će se vjerodostojna.

## **9.2. Podnošenje prijava projekta**

Prijave projekata podnose se u jednom (1) zatvorenom paketu/omotnici isključivo preporučenom poštom s povratnicom **od dana 18.10.2021. a najkasnije do 14.12.2021. na adresu:**

**FLAG Alba**

**Rudarska 1, 52 220 Labin**

**NE OTVARATI: Prijava projekta za Mjeru 1.1.1. iz LRSR FLAG-a Alba**

Na zatvorenom paketu/omotnici mora biti jasno navedeno:

* Puni naziv i adresa nositelja projekta.
* Datum i vrijeme podnošenja prijave (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Prijava projekta za Mjeru 1.1.1. iz LRSR FLAG-a Alba“
* Napomena „NE OTVARATI“.

**Prijave projekata poslane na način različit od gore navedenog (npr. faksom ili e-poštom, osobna dostava) ili dostavljene na druge adrese bit će automatski isključene.**

|  |
| --- |
| ***Napomena:***  *Datum i vrijeme na paketu/omotnici smatra se trenutkom podnošenja prijave projekta na ovaj FLAG natječaj. U slučaju podnošenja prijave projekta izvan roka propisanog ovim FLAG natječajem, nositelju projekta se izdaje Odluka o odbijanju projekta.* |

## **9.3. Izmjena i/ili ispravak te poništenje FLAG natječaja**

Ovaj FLAG natječaj je **moguće izmijeniti i/ili ispraviti najkasnije do 18.10.2021. godine** pri čemu se predmetna izmjena i/ili ispravak objavljuje na mrežnoj stranici FLAG-a. U tom slučaju može se odgoditi početak podnošenja prijava projekata ili rok za podnošenje prijava projekata može biti primjereno produžen.

Iznimno od gore navedenog, **FLAG natječaj je moguće izmijeniti nakon 18.10.2021. godine** u sljedećim slučajevima:

* povećanje raspoloživih sredstava FLAG natječaja, najkasnije do dana početka izdavanja odluka,
* produženje krajnjeg roka za podnošenje prijava projekata, najkasnije do krajnjeg roka za podnošenje prijava projekata,
* produženje krajnjeg roka za završetak provedbe projekata odnosno podnošenja konačnog zahtjeva za isplatu, ali primjenjujući načelo jednakog postupanja i načelo zabrane diskriminacije
* usklađivanje odredbi FLAG natječaja s odredbama Pravilnikom o provedbi LRSR u slučaju izmjena i/ili dopuna Pravilnika o provedbi LRSR pod uvjetom da isto ne utječe na primjenu načela jednakog postupanja i načelo zabrane diskriminacije
* ispravak teksta natječaja tehničke prirode ili pojašnjavanje odredbi koje nisu bile jasno propisane.

Ovaj FLAG natječaj je **moguće poništiti** najkasnije prije izdavanja odluka, u sljedećim slučajevima:

* kada se utvrdi da se na bilo koji način ugrožava načelo jednakog postupanja i/ili načelo zabrane diskriminacije,
* kada je u natječaju utvrđena greška koja onemogućava daljnji postupak,
* ako se utvrde okolnosti koje nisu bile poznate prije objave Natječaja, a koje bi dovele do neobjavljivanja Natječaja ili do sadržajno bitno drukčijeg Natječaja.

Poništenje se objavljuje na mrežnoj stranici FLAG-a uz prethodno odobrenje Upravnog odbora FLAG-a.

## **9.4. Dostava odluka/obavijesti/zahtjeva nositelju projekta**

Dostava odluka/obavijesti/zahtjeva nositelju projekta obavlja se preporučenom poštom s povratnicom i/ili elektroničkim putem.

**U slučaju dostave slanjem preporučene pošte s povratnicom**, danom dostave smatra se datum preuzimanja preporučene pošiljke od strane nositelja projekta, što se dokazuje potpisom na povratnici. Ukoliko nositelj projekta nije preuzeo odluku/obavijest/zahtjev prilikom prve dostave, dostava preporučenom pošiljkom biti će ponovljena još jednom. Ako nositelj projekta ne preuzme odluku/obavijest/zahtjev niti nakon ponovljene dostave, danom dostave se smatra dan kada je FLAG putem pošte uputio ponovljenu dostavu.

**U slučaju dostave elektroničkim putem**, dostava se smatra izvršenom u trenutku kada je poslana od strane FLAG-a. Ako nositelj projekta ne zaprimi odluku/obavijest/zahtjev elektroničkim putem, dostava će se obaviti preporučenom poštom s povratnicom, na gore navedeni način.

## **9.5. Dostava Zahtjeva za dopunu/obrazloženje/ispravak tijekom postupka odabira projekata**

Ukoliko je prijava projekta nepotpuna ili ukoliko je potrebno tražiti dodatna obrazloženja/ispravke vezane uz dostavljenu dokumentaciju, FLAG nositelju projekta izdaje Zahtjev za dopunu/obrazloženje/ispravak (u daljnjem tekstu: Zahtjev za D/O/I), na način kako je objašnjeno u poglavlju 9.4., u bilo kojoj fazi postupka odabira projekata.

FLAG u Zahtjevu za D/O/I navodi što traži od nositelja projekta, mora jasno navesti koju dokumentaciju nositelj projekta nije dostavio ili koja nije odgovarajućeg sadržaja ili nije razumljiva kako bi isti mogao dostaviti dokumentaciju odgovarajućeg sadržaja.

Nositelj projekta je obvezan dostaviti traženu dokumentaciju i/ili obrazloženja/ispravke dokumentacije preporučenom poštom s povratnicom **u roku od 10 (deset) radnih dana[[8]](#footnote-8) od dana zaprimanja Zahtjeva za D/O/I.**

Odgovor na Zahtjev za D/O/I nositelj projekta podnosi u jednom zatvorenom paketu/omotnici isključivo preporučenom poštom s povratnicom na adresu:

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Odgovor na Zahtjev za D/O/I – Mjera 1.1.1. iz LRSR FLAG-a Alba**

Na zatvorenom paketu/omotnici mora biti jasno naveden:

* Puni naziv i adresa nositelja projekta.
* Datum i vrijeme podnošenja odgovora na Zahtjev za D/O/I (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Odgovor na Zahtjev za D/O/I – Mjera 1.1.1. iz LRSR FLAG-a Alba“
* Napomena „NE OTVARATI“.

**Ako dokumentacija tražena putem Zahtjeva za D/O/I nije dostavljena/nije dostavljena u propisanome roku takvi projekti se isključuju iz daljnjeg postupka odabira i izdaje se Odluka o odbijanju projekta.**

**Ako dokumentacija tražena putem Zahtjeva za D/O/I nije potpuna/nije odgovarajuća FLAG zadržava pravo isključivanja projekta iz daljnjeg postupka odabira.**

## **9.6. Povlačenje prijave projekta iz postupka odabira projekta prije donošenja Odluke o dodjeli sredstava**

U bilo kojoj fazi postupka odabira nositelj projekta može obavijestiti FLAG Alba da se povlači iz postupka odabira projekta.

Ako nositelj projekta podnese Zahtjev za odustajanje u fazi odabira projekta na razini FLAG-a odnosno prije dostave Izvješća FLAG-a o provedenom postupku odabira projekata Upravljačkom tijelu, FLAG će nositelju projekta izdati Potvrdu o odustajanju.

Ako nositelj projekta podnese Zahtjev za odustajanje u fazi administrativne kontrole Zahtjeva za potporu na razini Upravljačkog tijela odnosno u razdoblju nakon dostave Upravljačkom tijelu Izvješća FLAG-a o provedenom postupku odabira projekata, a prije izdavanja Odluke o dodjeli sredstava, Upravljačko tijelo će prekinuti sve aktivnosti nad Zahtjevom za potporu te će korisniku izdati Potvrdu o odustajanju.

U slučaju da nositelj projekta želi povući prijavu projekta tijekom postupka odabira projekata na FLAG-razini mora podnijeti **Zahtjev za odustajanje FLAG-u Alba** u jednom zatvorenom paketu/omotnici isključivo preporučenom poštom s povratnicom na adresu:

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Zahtjev za odustajanje – Mjera 1.1.1. iz LRSR FLAG-a Alba**

Na zatvorenom paketu/omotnici mora biti jasno naveden:

* Puni naziv i adresa nositelja projekta.
* Datum i vrijeme Zahtjeva za odustajanje (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Zahtjev za odustajanje – Mjera 1.1.1. iz LRSR FLAG-a Alba“
* Napomena „NE OTVARATI“.

## **9.7. Pitanja i odgovori te objava rezultata FLAG natječaja**

Sva pitanja vezana uz Natječaj mogu se postaviti ISKLJUČIVOelektroničkim putem slanjem upita s jasno naznačenom referencom na ovaj FLAG-natječaj na adresu e-pošte: info@lagur-alba.hr. **Pitanja vezana za prijavu na ovaj FLAG natječaj mogu se postaviti od dana objave natječaja do najkasnije četrnaest (14) kalendarskih dana prije dana isteka roka za podnošenje prijave**. Odgovori na pojedine upite bit će objavljeni na mrežnim stranicama FLAG-a i to na način da će se osigurati zaštita osobnih podataka korisnika.

**S ciljem jednakog tretmana, FLAG ne može davati prethodno mišljenje vezano uz prihvatljivost nositelja projekta, projekta ili određenih troškova.**

U odnosu na korisnika spram kojeg je donesena Odluka o dodjeli sredstava od strane Upravljačkog tijela, isti je slobodan obratiti se FLAG-u radi pojašnjenja njegovih obaveza prilikom podnošenja Zahtjeva za isplatu i dr.

Popis projekata koji su odabrani od strane FLAG-a bit će objavljen na mrežnoj stranici FLAG-a nakon utvrđivanja konačne rang liste, odnosno nakon pravomoćnosti svih Odluka. Objava će uključivati najmanje sljedeće podatke:

* naziv nositelja projekta,
* naziv projekta i njegov kratak opis,
* dodijeljeni broj bodova,
* intenzitet potpore i iznos potpore.

Uz navedeno, FLAG će obavijestiti nositelje projekata na način da im preporučenom poštom s povratnicom dostavi donesene odluke i Konačnu rang-listu.

## **9.8. Zaštita podataka**

Svi osobni podaci prikupljeni temeljem ovoga FLAG natječaja prikupljaju se i obrađuju u svrhu provedbe FLAG natječaja, obrade prijava projekata nositelja projekata i informiranja javnosti, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

# **10. POSTUPAK ODABIRA PROJEKATA NA FLAG RAZINI**

## **10.1. Faze u postupku odabira projekata na FLAG razini**

Postupak odabira projekata na FLAG-razini sastoji se od sljedećih faza:

1. 1. faza: Administrativna kontrola projekata (Analiza 1).
2. 2. faza: Ocjenjivanje projekata (Analiza 2).
3. 3. faza: Odabir projekata od strane Upravnog odbora FLAG-a (u daljnjem tekstu: UO).
4. 4. faza: Prigovori na odluke FLAG-a.

### **10.1.1. Administrativna kontrola projekata (Analiza 1)**

Cilj predmetne faze je provjera pravovremenosti prijave projekta, potpunosti i sadržaja dokumenata, prihvatljivost nositelja projekta i osnovnih uvjeta prihvatljivosti projekta.

Administrativni kriteriji te posljedično i administrativne provjere, po svojoj naravi, ne ulaze u sadržaj i kvalitetu samog projekta već se u postupku kontrole postupa prema zadanim, jasnim i transparentnim pravilima, jednakim za sve nositelje projekata, obazirući se samo i isključivo na postavljene administrativne zahtjeve.

U slučaju neispunjavanja zahtjeva za nositelja projekta navedenih u poglavlju 3. ovog FLAG natječaja i temeljnih uvjeta prihvatljivosti projekta navedenih u poglavlju 4. ovog FLAG natječaja, prijava projekta se isključuje iz daljnjeg postupka odabira.

U slučaju da nositelj projekta nije dostavio svu dokumentaciju ili je potrebno obrazloženje i/ili ispravak dostavljene dokumentacije FLAG nositelju projekta šalje Zahtjev za D/O/I sukladno poglavlju 9.4 i 9.5. ovog FLAG natječaja.

Nakon završetka Analize 1, za sve pozitivne projekte, FLAG provodi 2. fazu u postupku odabira projekata: Ocjenjivanje projekata (Analiza 2).

### **10.1.2. Ocjenjivanje projekata (Analiza 2)**

Cilj predmetne faze je provjera usklađenosti projekta s uvjetima prihvatljivosti i kriterijima odabira iz FLAG natječaja, utvrđivanje procijenjenog iznosa potpore i broja bodova po projektu.

U slučaju neispunjavanja uvjeta prihvatljivosti projekta navedenih u poglavlju 4. i sukladnosti s kriterijima odabira iz poglavlja 8. ovog Natječaja, prijava projekta se isključuje iz daljnjeg postupka odabira.

Ocjenjivači provjeravaju prihvatljivost projekta sukladno uvjetima iz LRSR i FLAG natječaja, usklađenost projekta s kriterijima odabira, utvrđuju prihvatljivost troškova/aktivnosti i iznosa, intenzitet i iznos javne potpore te vrše ocjenjivanje projekta sukladno uputama, bodovima i kriterijima odabira za Mjeru 1.1.1.

Ocjenjivači i u ovoj fazi mogu zatražiti obrazloženje i/ili ispravak dostavljene dokumentacije sukladno poglavlju 9.4. ovog Natječaja. U slučaju potrebe za obrazloženjem/ispravkom dostavljene dokumentacije FLAG će, temeljem informacija od strane ocjenjivača, postupiti sukladno poglavlju 9.4. i 9.5. ovog Natječaja.

**Rangiranje projekata**

Temeljem ostvarenog zbirnog broja bodova, Ocjenjivački odbor sastavlja privremenu rang listu svih prijava raspoređenih prema ukupnom broju ostvarenih bodova, od one s najvećim brojem bodova prema onoj s najmanjim.

U slučaju da dvije ili više prijava projekata nakon rangiranja po dodatnim kriterijima imaju isti broj bodova prednost na rang-listi imaju sljedeće prijave:

1. kod potpunih prijava, prednost ima prijava nositelja projekta s ranije podnesenom prijavom projekta. Vrijeme podnošenja potpune prijave smatra se trenutak slanja (datum, sat, minuta, sekunda) istih preporučenom pošiljkom s povratnicom;
2. kod nepotpunih prijava (prijave za koje je izdan Zahtjev za D/O/I u procesu administrativne kontrole) prednost ima prijava nositelja projekta koji je u kraćem roku postupio po Zahtjevu za D/O/I. Ako nepotpune prijave imaju jednaki broj bodova i jednak vremenski rok podnošenja odgovora na dopunu, prednost imaju ranije podnesene prijave (datum, sat, minuta, sekunda).

Ako dvije ili više prijava projekata i nakon takve provjere imaju isti broj bodova, provest će se postupak izvlačenja slučajnim odabirom u prisutnosti javnog bilježnika.

### **10.1.3. Donošenje odluka od strane Upravnog odbora FLAG-a**

Nakon što su prijave projekta negativno ocijenjene i/ili isključene iz Analize 1/Analize 2 ili su pozitivno ocijenjene nakon Analize 2, FLAG saziva sjednicu UO FLAG-a kako bi članovi UO FLAG-a za svaki pozitivan i/ili negativan projekt mogli provesti glasovanje.

**Izdavanje odluka u slučaju dovoljno raspoloživih sredstava**

**U slučaju dovoljne raspoloživosti sredstava,** temeljem prijedloga rang liste projekata za dodjelu financijskih sredstava Ocjenjivačkog odbora, UO FLAG-a na sjednici donosi sljedeće odluke:

* Ako je prijava projekta negativno ocijenjena u Analizi 1/Analizi 2, izdaje se **Odluka o odbijanju projekta**, na koju **nositelj projekta ima pravo podnijeti prigovor,** sukladno poglavlju 10.1.4. ovog Natječaja. U slučaju da nositelj projekta podnese prigovor na Odluku o odbijanju projekta te se isti prihvati, nakon ponovne administrativne obrade izdaje se nova odluka, zavisno o rezultatu obrade.
* Ako je prijava projekta pozitivno ocijenjena u Analizi 1 i 2, izdaje se **Odluka o odabiru projekta**, na koju **nositelj projekta ima pravo podnijeti prigovor**, sukladno poglavlju 10.1.4. ovog Natječaja. U slučaju da nositelj projekta podnese prigovor na Odluku o odabiru projekta te se prigovor prihvati, nakon ponovne administrativne obrade, izdaje se **Odluka o izmjeni Odluke o odabiru projekta na koju nositelj projekta nema pravo podnijeti prigovor.**

**Izdavanje odluka u slučaju nedovoljno raspoloživih sredstava**

U slučaju nedovoljno raspoloživih sredstavaprimjenjuju se sljedeći postupci, ovisno o rezultatima administrativne provjere:

1. Ako je prijava projekta **negativn**o ocijenjena u Analizi 1/Analizi 2 izdaje se **Odluka o odbijanju projekta** na koju **nositelj projekta ima pravo podnijeti prigovor**, sukladno poglavlju 10.1.4. ovog Natječaja.
2. Ako je prijava projekta **pozitivno** ocijenjena, neovisno o poziciji na rang-listi, izdaje se **Odluka o privremenom odabiru projekta.** Na navedenu Odluku nositelj projekta **ima pravo podnijeti prigovor**, sukladno poglavlju 10.1.4. ovog Natječaja.

Nakon provedbe postupka iz poglavlja 10.1.4. ovog Natječaja FLAG utvrđuje konačni prag raspoloživosti sredstava odnosno Konačnu rang-listu i izdaju konačne odluke, u skladu sa rezultatima rješavanja po prigovoru i po potrebi ponovne Analize 1/Analize 2, i to:

1. Odluka o odabiru projekta za pozitivno ocjenjene projekte koji se nalaze iznad praga raspoloživih sredstava ili
2. Odluka o odbijanju projekta za negativno ocjenjene projekte i/ili pozitivno ocjenjene projekte koji se nalaze ispod praga raspoloživih sredstava radi nedostatnosti raspoloživih sredstava.

Na navedene odluke nositelj projekta nema pravo prigovora.

Nakon provedbe postupka iz poglavlja 10.1.4 utvrđuje se konačni prag raspoloživosti sredstava odnosno Konačna rang lista koja je obavezan prilog Odluke o odabiru projekta ili Odluke o odbijanju projekta ili Odluke o izmjeni Odluke o odabiru projekta na koje nositelj projekta nema pravo podnijeti prigovor.

### **10.1.4. Prigovori na odluke FLAG-a**

**Na odluke koje donosi FLAG** nositelj projekta ima pravo podnijeti prigovor **Komisiji za rješavanje prigovora u postupku odabira projekta Lokalne akcijske grupe u ribarstvu Alba**  (u daljnjem tekstu: **Komisija**).

Nositelj projekta može podnijeti prigovor zbog:

1. povrede postupovnih odredbi ovog natječaja,
2. pogrešno i nepotpuno utvrđenog činjeničnog stanja,
3. pogrešne primjene pravnog propisa na kojem se temelji odluka.

**Prigovor se podnosi u roku od osam (8) kalendarskih dana od dana dostave Odluke.**

Nositelj projekta podnosi prigovor u jednom pisanom primjerku u zatvorenom paketu/omotnici isključivo preporučenom poštom s povratnicom na adresu:

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Prigovor – Mjera 1.1.1. iz LRSR FLAG-a Alba**

Na zatvorenom paketu/omotnici mora biti jasno navedeno:

* Puni naziv i adresa nositelja projekta.
* Datum i vrijeme Prigovora (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Prigovor – Mjera 1.1.1. iz LRSR FLAG-a Alba“.
* Napomena „NE OTVARATI“.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naznaku prijave projekta na koji se odnosi, puni naziv i adresu nositelja projekta, ime i prezime odgovorne osobe, naziv predmetnog Natječaja, razloge prigovora, potpis odgovorne osobe.

Tijekom postupka rješavanja po prigovorima ne mogu se uvoditi novi dokazi. Ako se tijekom postupka rješavanja po prigovorima Komisiji učine dostupnim informacije ili činjenice koje bitno mijenjaju sadržaj već donesenih odluka, Komisija će predložiti izmjene prethodno donesenih odluka zbog ujednačenog postupanja te naložiti primjenu načela za postupanje samo u situaciji kada takva izmjena ide na korist nositelju projekta.

Nakon provedenog postupka, Komisija može:

* usvojiti prigovor i vratiti predmet ponovno u administrativnu obradu,
* odbaciti prigovor,
* odbiti prigovor.

Komisija o istoj stvari može odlučivati samo jednom te odluke donosi većinom glasova prisutnih članova u roku trideset (30) dana od dana zaprimanja prigovora. Odluke Komisije su konačne i ne mogu ni na koji način biti promijenjene od strane Upravnog odbora FLAG-a. O donesenim Odlukama FLAG je dužan obavijestiti nositelja projekta preporučenom poštom s povratnicom.

|  |
| --- |
| **Napomena:**  *Nositelj projekta se, tijekom trajanja razdoblja za podnošenja prigovora, može odreći prava na prigovor koji se ne može opozvati, što se može učiniti prihvaćanjem Odluke na način da isti, putem elektroničke pošte:* [*info@lagur-alba.hr*](mailto:info@lagur-alba.hr), *izjavi da se odriče prava na prigovor s jasnom referencom na predmetnu Odluku. Odricanje od prava na prigovor ne može se opozvati.* |

# **11. POSTUPAK DODJELE POTPORE NA RAZINI UPRAVLJAČKOG TIJELA**

Nakon završenog procesa odabira/odbijanja projekata i izdavanja Odluka nositeljima projekata, FLAG cjelokupnu natječajnu dokumentaciju kao i sve prijave nositelja projekata dostavlja Upravljačkom tijelu na konačnu provjeru. **Upravljačko tijelo donosi Odluku o dodjeli sredstava ili Odluku o odbijanju Zahtjeva za potporu.**

**Na Odluke o dodjeli sredstava ili Odluke o odbijanju Zahtjeva za potporu koje donese Upravljačko tijelo,** korisnik može podnijeti prigovor sukladno važećem Pravilniku o provedbi LRSR koji se nalazi na mrežnim stranicama Upravljačkog tijela:

<https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>

# **12. POSTUPCI U RAZDOBLJU PROVEDBE PROJEKATA/OPERACIJA**

## **12.1. Odustajanje i poništenje obveze**

Ako nositelj projekta podnese Zahtjev za odustajanje u fazi odabira projekta na razini FLAG-a odnosno prije dostave Izvješća FLAG-a o provedenom postupku odabira projekata Upravljačkom tijelu, FLAG će nositelju projekta izdati potvrdu o odustajanju.

Ako nositelj projekta podnese Zahtjev za odustajanje u fazi administrativne kontrole Zahtjeva za potporu na razini Upravljačkog tijela odnosno u razdoblju nakon dostave Upravljačkom tijelu Izvješća FLAG-a o provedenom postupku odabira projekata, a prije izdavanja Odluke o dodjeli sredstava, Upravljačko tijelo će prekinuti sve aktivnosti nad Zahtjevom za potporu te će korisniku izdati Potvrdu o odustajanju.

Ako nositelj projekta podnese Zahtjev za odustajanje nakon izdavanja Odluke o dosjeli sredstava Upravljačko tijelo izdati će Izjavu o poništenju obveze.

Izjava o poništenju obveze se izdaje i u sljedećim slučajevima:

* negativnog nalaza kontrole na terenu;
* utvrđene nepravilnosti za koju je odlukom o utvrđenoj nepravilnosti određeno poništenje obveze uzimajući u obzir težinu utvrđene nepravilnosti ili u slučaju ne poduzimanja korektivnih mjera određenih radi ispravljanja utvrđene nepravilnosti u zadanom roku. Ako je utvrđena nepravilnost ujedno i sumnja na prijevaru, Upravljačko tijelo će o tome izvijestiti Državno odvjetništvo Republike Hrvatske kako bi se pokrenuo postupak pred nadležnim sudom;
* kada nositelj projekta ne poštuje odredbe Pravilnika o provedbi LRSR i/ili FLAG natječaja ili nije ispunio obveze određene Odlukom o dodjeli sredstava;
* ako nositelj projekta ne dostavi niti jedan Zahtjev za isplatu.

Nositelj projekta podnosi Upravljačkom tijelu Zahtjev za odustajanje s jasnom referencom na FLAG natječaj i Odluku o dodjeli sredstava, ako je primjenjivo, preporučenom poštom s povratnicom na adresu Upravljačkog tijela (Ministarstvo poljoprivrede, Uprava ribarstva, Ulica grada Vukovara 78, 10 000 Zagreb uz napomenu: Zahtjev za odustajanje u okviru provedbe LRSR).

**Nositelj projekta dužan je o podnošenju Zahtjeva za odustajanje obavijestiti i FLAG Alba** na adresuelektroničke pošte*:* [info@lagur-alba.hr](mailto:info@lagur-alba.hr) .

## **12.2. Promjene u projektima/operacijama**

Promjene u projektima/operacijama u okviru provedbe LRSR podrazumijevaju promjenu podataka koji se odnose na podneseni Zahtjev za potporu, a uključuju:

1. promjenu podataka o nositelju projekta (npr. promjene njegova naziva, osobe ovlaštene za zastupanje, adrese sjedišta, imena banke i/ili broja žiro-računa banke/IBAN, model i/ili poziv na broj primatelja na koji će mu biti isplaćena sredstva);
2. promjenu podataka koji su temelj za provjeru udovoljavanja uvjetima i kriterijima prihvatljivosti sukladno Pravilniku o provedbi LRSR i/ili FLAG natječaju;
3. ostale promjene u projektu/operaciji bez kojih se projekt/operacija ne može provesti ili koje imaju utjecaj na poboljšanje provedbe projekta/operacija, koje su nastale do podnošenja Zahtjeva za isplatu.

**Nositelj projekta je dužan Upravljačkom tijelu podnijeti Zahtjev za odobrenje promjena u roku od 15 radnih dana od njihova nastanka.**

Detaljnije upute i obveze nositelja projekta definirane su Pravilnikom o provedbi LRSR koji se nalazi na mrežnim stranicama Upravljačkog tijela:

<https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>

## **12.3. Kontrola na terenu i posjeta operaciji**

**Kontrolu na terenu provode djelatnici Upravljačkog tijela** prije plaćanja i tijekom petogodišnjeg razdoblja nakon izvršenog konačnog plaćanja, po potrebi u bilo kojem trenutku od dana podnošenja prijave na FLAG natječaj, do isteka pet godina od izvršenog konačnog plaćanja.

Osim djelatnika Upravljačkog tijela kontrolu na terenu mogu provoditi i djelatnici Tijela za ovjeravanje, Tijela za reviziju, predstavnici Europske komisije, predstavnici Europskog ureda za borbu protiv prijevara, Europski revizorski sud i ostala revizorska/nadzorna tijela.

**Detaljni način obavljanja kontrole na terenu od strane Upravljačkog tijela te obveze korisnika propisane su u Priručniku za korisnike Operativnog programa za pomorstvo i ribarstvo 2014.-2020. o provedbi kontrole na terenu i obvezama korisnika, koji je dostupan na mrežnim stranicama Upravljačkog tijela (**[**https://euribarstvo.hr/propisi-smjernice/**](https://euribarstvo.hr/propisi-smjernice/)**).**

**FLAG-ovi provode kontrolu na terenu u obliku posjeta operaciji** prije plaćanja i po potrebi tijekom petogodišnjeg razdoblja nakon izvršenog konačnog plaćanja za sve Zahtjeve za isplatu za operacije u okviru provedbe LRSR.

Posjeta operaciji koju provode FLAG-ovi obuhvaća samo fizički segment operacije, kojom se potvrđuje završetak i funkcionalnost operacija, postojanje roba/usluga prijavljenih putem Zahtjeva za isplatu te provedba mjera informiranja i promidžbe, ako je primjenjivo.

Osim redovnih posjeta operaciji, iste se mogu obavljati i u bilo kojem trenutku od dana podnošenja Zahtjeva za potporu do isteka pet (5) godina od izvršenog konačnog plaćanja.

Pri obavljanju posjeta operaciji djelatnici FLAG-a koji ju provode mogu: izvršiti uvid u isprave nositelja projekta (odgovorna osoba); pregledavati poslovne prostore, opremu, promotivne materijale i ostalo kojim se dokazuje da je sufinancirana aktivnost provedena te da su troškovi stvarno nastali; provjeravati poslovne knjige i ostale dokumente; provjeravati podatke u računalima; provjeravati sve podatke koji se odnose na prirodu, kvantitetu i kvalitetu roba i usluga; po potrebi, obaviti kontrole kod trećih osoba i preporučenih projekata; izvještavati nadležna tijela i tražiti provođenje određenog postupka ako sama nije ovlaštena izravno postupiti; prikupljati podatke i obavijesti od odgovornih osoba, svjedoka, vještaka i drugih osoba, kad je to potrebno za obavljanje posjete operaciji. FLAG može, u okviru posjete operaciji, obavljati i dodatne provjere.

Djelatnici FLAG-a koji provode posjet operaciji dužni su, prilikom posjeta, predočiti identifikacijski dokument. Posjet operaciji se može najaviti do 48 sati prije njenog provođenja. Pritom će FLAG paziti da se ranijom najavom ne naruše ciljevi i svrha posjeta operaciji. Nositelji projekta te osobe koje su s njima povezane u vezi predmetne operacije, a podliježu nadzoru ovlaštenih osoba, dužne su omogućiti obavljanje posjete operaciji, pružiti potrebne podatke i obavijesti te osigurati uvjete za nesmetan rad djelatnika FLAG-a koji provode posjetu.

## **12.4. Isplata sredstava**

### **12.4.1. Podnošenje Zahtjeva za isplatu od strane nositelja projekta**

Zahtjev za isplatu Upravljačkom tijelu, u ime nositelja projekta, podnosi odabrani FLAG.

Sredstva potpore za provedbu operacija u okviru LRSR isplaćuju se nositelju projekta **na temelju Zahtjeva za isplatu za operacije u okviru provedbe LRSR (dalje u tekstu: Zahtjev za isplatu) jednokratno ili u ratama.**

**Ako se sredstva isplaćuju jednokratno** nositelj projekta FLAG-u dostavlja Zahtjev za isplatu za operacije u okviru provedbe LRSR sa sadržanim ukupnim troškovima operacije, ali ne dovodeći u pitanje krajnji rok definiran poglavljem 4.3 ovog FLAG natječaja.

**Ako se sredstva potpore isplaćuju u ratama**, korisnik dostavlja Zahtjev za isplatu sa sadržanim troškovima dijelova operacije za koje je odobrena potpora, nastalima u obračunskom razdoblju, u roku od 30 dana od završetka obračunskog razdoblja na koje se Zahtjev za isplatu odnosi, ali ne dovodeći u pitanje krajnji rok definiran poglavljem 4.3 ovog FLAG natječaja.

Aktivnosti projekta za koje se podnosi Zahtjev za isplatu podrazumijevaju pojedine aktivnosti i/ili troškove koji se mogu smatrati zasebnim cjelinama u okviru provedbe aktivnosti projekta.

Sredstva potpore za koje se dostavlja Zahtjev za isplatu se ne isplaćuju za pojedine aktivnosti i/ili troškove koji su djelomično fizički provedeni i plaćeni u trenutku podnošenja Zahtjeva za isplatu.

Obračunsko razdoblje za koje se dostavlja Zahtjev za isplatu traje najmanje 60 dana, a počinje teći istekom prethodnog, osim prvog obračunskog razdoblja koje počinje teći od dana stupanja na snagu Odluke o dodjeli sredstava.

**Predfinanciranje projekta nije moguće.** Troškovi obuhvaćeni Zahtjevom za isplatu moraju biti u cijelosti plaćeni. Sva plaćanja moraju se potkrijepiti računima ili drugim dokumentima koji dokazuju nastanak troška i dokumentima koji dokazuju plaćanje. **Plaćanja u gotovini nisu prihvatljiva.**

Za plaćanja izvršena u stranoj valuti obračunat će se:

1. protuvrijednost u kunama po tečaju Europske komisije (ECB), u mjesecu podnošenja Zahtjeva za isplatu Upravljačkom tijelu iskazanom na šest decimala;
2. u slučaju da je korisnik kupio strana sredstva plaćanja po nižem tečaju od ECB u mjesecu podnošenja Zahtjeva za isplatu iskazanom na šest decimala, isplata potpore temeljit će se na ostvarenom tečaju.

**Prilikom podnošenja Zahtjeva za isplatu, nositelj projekta obvezno FLAG-u dostavlja ispunjene obrasce i dokumentaciju kako je navedeno u Prilogu II ovog Natječaja.**

**Zahtjev za isplatu se podnosi u jednom zatvorenom paketu/omotnici preporučenom poštom s povratnicom na adresu:**

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Zahtjev za isplatu – Mjera 1.1.1. iz LRSR FLAG-a Alba**

Na zatvorenom paketu/omotnici biti jasno naveden/a:

* Puni naziv i adresa nositelja projekta.
* Naziv projekta.
* Datum i vrijeme podnošenja Zahtjeva za isplatu (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Zahtjev za isplatu – Mjera 1.1.1. iz LRSR FLAG-a Alba“.
* Napomena „NE OTVARATI“.

### **12.4.2. Obrada Zahtjeva za isplatu i donošenje odluka**

Zahtjev za isplatu s pripadajućom dokumentacijom iz Priloga II, koji je temelj za isplatu potpore, u ime nositelja projekta, Upravljačkom tijelu podnosi FLAG., sukladno Čl. 39. st. 2. Pravilnika o provedbi LRSR.

Prije podnošenja Zahtjeva za isplatu Upravljačkom tijelu FLAG je dužan provesti prethodnu administrativnu provjeru potpunosti i pravovremenosti Zahtjeva za isplatu i priložene dokumentacije te posjet lokaciji operacije.

Za nepotpun Zahtjev za isplatu FLAG će nositelju projekta izdati Zahtjev za dopunu/obrazloženje/ispravak (D/O/I) kojim će od nositelja projekta tražiti dostavljanje dokumentacije koja nedostaje. Nositelj projekta dužan je dostaviti traženu dokumentaciju u roku od deset (10) radnih dana od dana zaprimanja Zahtjeva za dopunu/obrazloženje/ispravak. Ako tražena dokumentacija ne bude poslana u zadanom roku, smatrat će se da je nositelj projekta odustao od cijeloga ili od dijela iznosa potpore za koji dokumentacija nije dostavljena, a o čemu FLAG obavještava Upravljačko tijelo u okviru Izvješća o provedenim provjerama operacije. Zahtjev za D/O/I dostavlja se nositelju projekta preporučenom poštom s povratnicom i/ili elektroničkim putem na način kako je detaljnije opisano u dijelovima 9.4 i 9.5. ovog FLAG natječaja.

**FLAG Upravljačkom tijelu dostavlja Zahtjev za isplatu koji je podnio nositelj projekta i Izvješće o provedenim provjerama operacije u roku od petnaest (15) radnih dana od zaprimanja potpunog Zahtjeva za isplatu od strane nositelja projekta.**

Nakon provedene administrativne kontrole Zahtjeva za isplatu i, po potrebi, kontrole na terenu, Upravljačko tijelo će donijeti:

1. Odluku o isplati, ili
2. Odluku o odbijanju Zahtjeva za isplatu.

Odluka o odbijanju Zahtjeva za isplatu izdaje se zbog:

* neispunjavanja uvjeta propisanih Pravilnikom o provedbi LRSR i/ili Odlukom o odabiru projekta i/ili Odlukom o dodjeli sredstava;
* neprihvatljivosti svih troškova navedenih u Zahtjevu za isplatu;
* onemogućavanja obavljanja kontrole na terenu ili negativnog nalaza kontrole na terenu;
* utvrđene nepravilnosti prije isplate potpore ako je odlukom o utvrđenoj nepravilnosti određeno odbijanje zahtjeva za isplatu uzimajući u obzir težinu utvrđene nepravilnosti ili u slučaju ne poduzimanja korektivnih mjera određenih radi ispravljanja utvrđene nepravilnosti u zadanom roku;
* utvrđene nepravilnosti kod koje je utvrđena i sumnja na prijevaru, a sredstva potpore nisu isplaćena korisniku. Upravljačko tijelo će zbog sumnje na prijevaru izvijestiti Državno odvjetništvo Republike Hrvatske kako bi se pokrenuo postupak pred nadležnim sudom.

Ako se tijekom obrade Zahtjeva za isplatu utvrdi nepravilnost, a koju odlukom o utvrđenoj nepravilnosti nije određeno odbijanje Zahtjeva za isplatu u cijelosti, Upravljačko tijelo će odbiti iznos nepravilnog troška od Zahtjeva za isplatu i izdati Odluku o isplati u kojoj će ukupan iznos biti umanjen za iznos nepravilnog troška.

Isplate, sukladno Odlukama Upravljačkog tijela o isplati, provodi Agencija za plaćanja u poljoprivredi, ribarstvu i ruralnom razvoju. Odobrena sredstva potpore bit će isplaćena nositelju projekta na bankovni račun naveden u prijavi.

Nositelju projekta se ne može isplatiti potpora u iznosu višem od iznosa navedenoga u Odluci o odabiru projekta na FLAG razini odnosno u Odluci o dodjeli sredstava.

U slučaju potrebe za promjenom podataka u Odluci o isplati, nositelju projekta će biti izdana Odluka o izmjeni odluke o isplati.

Na Odluke o isplati, Odluke o Izmjeni odluke o isplati ili Odluke o odbijanju Zahtjeva za isplatu **koje donese Upravljačko tijelo,** nositelj projekta može podnijeti prigovor sukladno Pravilniku o provedbi LRSR koji se nalazi na mrežnim stranicama Upravljačkog tijela: <https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>

U odnosu na nositelja projekta spram kojeg je donesena Odluka o dodjeli sredstava od strane Upravljačkog tijela, isti je slobodan obratiti se FLAG-u radi pojašnjenja njegovih obaveza prilikom podnošenja Zahtjeva za isplatu i dr.

## **12.5. Povrat sredstava**

Upravljačko tijelo će Odlukom o povratu sredstava od nositelja projekta zahtijevati povrat u slučaju:

1. administrativne pogreške/pogrešne isplate;
2. nepravilnosti utvrđene nakon isplate.

Povrat sredstava definiran je čl. 48. Pravilnika o provedbi LRSR.

## **12.6. Čuvanje dokumentacije**

Obveze, način i oblik te rokovi čuvanja dokumentacije koji se odnose na nositelja projekta čiji je projekt odabran na ovom FLAG natječaju propisani su Uputama za čuvanje dokumentacije u okviru provedbe i kontrole operacija koje se financiraju iz Europskog fonda za pomorstvo i ribarstvo (EFPR) koje su obavljene na mrežnim stranicama Upravljačkog tijela (<https://euribarstvo.hr/propisi-smjernice/>).

## **12.7. Informiranje i vidljivost**

Pravila i upute za provedbu mjera informiranja i promidžbe koje se odnose na nositelja projekta čiji je projekt odabran na ovom FLAG natječaju propisana su Pravilima i uputama za provedbu mjera informiranja i promidžbe u okviru provedbe i kontrole operacija koje se financiraju iz Europskog fonda za pomorstvo i ribarstvo (EFPR) obavljene su na mrežnim stranicama Upravljačkog tijela (<https://euribarstvo.hr/propisi-smjernice/>).

**Nositelj projekta je dužan voditi računa o pravilima i uputama za provedbu mjera informiranja i promidžbe i u slučaju kada započne provedbu operacije koju je prijavio za financiranje putem ovog natječaja prije dobivanja Odluke o dodjeli sredstava od strane Upravljačkog tijela.**

# **13. POPIS DOKUMENTACIJE FLAG NATJEČAJA**

Obrasci:

Obrazac 1.A. Zahtjev za potporu

Obrazac 1.B. Zahtjev za potporu – Lista troškova

Obrazac 2. Izjava nositelja projekta

Obrazac 3. Sažetak izbora ponuda

Obrazac 4. Izjava o nepostojanju sukoba interesa između nositelja projekta i ponuditelja

Obrazac 5. Izjava o nepostojanju vlasničke povezanosti (između ponuditelja u istom ulaganju)

Obrazac 6.A Zahtjev za isplatu

Obrazac 6.B Zahtjev za isplatu -Izjava o izdacima

Obrazac 7. Izjava o veličini poduzeća

Obrazac 8. Zaposlenici

Obrazac 9. Izjava vlasnika nekretnine

Obrazac 10. Poslovni plan

**Prilozi specifični za Mjeru 1.1.1.:**

Prilog I Popis dokumentacije za podnošenje Zahtjeva za potporu

Prilog II Popis dokumentacije za podnošenje Zahtjeva za isplatu

Prilog III Lista prihvatljivih troškova

Prilog IV Vodič - Definicija MSP-a

Dokumentacija Uprave ribarstva Ministarstva poljoprivrede objavljena je na web stranicama [www.euribarstvo.hr](http://www.euribarstvo.hr), ista u nastavku je informativnog karaktera (nositelj projekta/partner je obvezan koristi važeću dokumentaciju):

[Pravilnik o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (NN 27/19 i 77/2020)](https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/)

[Pravila i upute za nositelje projekata za provedbu nabave u okviru provedbe lokalnih razvojnih strategija u ribarstvu](https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/)

[Zahtjev za odobrenje promjena u operacijama u okviru provedbe LRSR](https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/).%20%20)

[Obvezna dokumentacija uz Zahtjev za odobrenje promjena u operacijama u okviru provedbe LRSR](https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/)

[Upute za čuvanje dokumentacije u okviru OP za pomorstvo i ribarstvo Republike Hrvatske za programsko razdoblje 2014. – 2020.](https://euribarstvo.hr/propisi-smjernice/)

[Pravila i upute za provedbu mjera informiranja i promidžbe u okviru Operativnog programa za pomorstvo i ribarstvo Republike Hrvatske za programsko razdoblje 2014.-2020.](https://euribarstvo.hr/propisi-smjernice/)

[Priručnik za korisnike Operativnog programa za pomorstvo i ribarstvo 2014-2020 o provedbi kontrole na terenu i obvezama korisnika](https://euribarstvo.hr/propisi-smjernice/)

[Obrazac Zahtjeva za kontrolu na terenu u ranijoj fazi](https://euribarstvo.hr/propisi-smjernice/)

[Uputa korisnicima za popunjavanje obrasca Zahtjeva za kontrolu na terenu u ranijoj fazi](https://euribarstvo.hr/propisi-smjernice/)

[Vodič za upis u evidenciju korisnika potpora](https://euribarstvo.hr/propisi-smjernice/)

Vizualni identitet i knjiga grafičkih standarda dostupni su na <https://euribarstvo.hr/propisi-smjernice/>

1. NN: kratica za „Narodne Novine“ [↑](#footnote-ref-1)
2. Od ukupne javne potpora u iznosu od 14.709.158,75 HRK, 12.502.784,94 HRK je iz proračuna EU, a 2.206.373,81 HRK iz državnog proračuna RH. [↑](#footnote-ref-2)
3. Napomena: Iznos u EUR sukladan je odobrenom u LRSR, dok je iznos u HRK sukladan tečaju 1EUR = 7,4195 HRK prema iznosu navedenom u Odluci o odobrenju LRSR izdane od Upravljačkog tijela. Postupak dodjele potpore na razini Upravljačkog tijela: Preračun eura u kune obavljat će se po tečaju Europske komisije (ECB), u mjesecu donošenja Odluke o dodjeli sredstava/Odluke o odbijanju zahtjeva za potporu, u skladu s člankom 35. Pravilnika o provedbi LRSR. [↑](#footnote-ref-3)
4. Na temelju članka 3. stavka 2. točke 14. Uredbe (EU) br. 508/2014, mali priobalni ribolov je ribolov kojeg obavljaju ribarska plovila čija ukupna duljina ne prelazi 12 metara i koja u povlastici izdanoj za ta plovila nemaju upisane povlačne ribolovne alate iz popisa u tablici 3. Priloga I. Uredbi Komisije (EZ) br. 26/2004 od 30. prosinca 2003. o registru ribarske flote Zajednice (SL L5, 9. 1. 2004.) te njene izmjene, tj. Provedbene uredbe Komisije (EU) br. 741/2014 od 8. srpnja 2014. o izmjeni Uredbe (EZ) br. 26/2004 o registru ribarske flote Zajednice (SL L200, 9. 7. 2014.) [↑](#footnote-ref-4)
5. Delegirana Uredba komisije (EU) 2015/531 od 24. studenoga 2014. [↑](#footnote-ref-5)
6. FTE Full Time Equivalent = Ekvivalent punog radnog vremena – podatak koji se odnosi na broj zaposlenih s kraćim od punog radnog vremena u ekvivalentu broja zaposlenih s punim radnim vremenom. Npr. dvije osobe od kojih svaka radi pola radnog vremena prikazuju se kao jedna u ekvivalentu punog radnog vremena (0,5+0,5=1). U slučaju da je korisnik zatražio bodove po ovome kriteriju dužan je dostaviti obrazloženje i ispuniti Obrazac 8. Zaposlenici. Povećanje broja zaposlenika u odnosu na prethodnu godinu, odnosno novo zapošljavanje mora biti vidljivo najkasnije u periodu od dvije godine nakon konačne isplate potpore. [↑](#footnote-ref-6)
7. Razvidno iz Izjave o veličini poduzeća, Obrazac 7. Prilog Natječaja [↑](#footnote-ref-7)
8. Rok se računa od prvog sljedećeg dana od primitka akta i počinje teći početkom prvog sata prvoga dana i završava istekom posljednjeg sata zadnjeg dana tog roka. Državni blagdani, subote i nedjelje ne utječu na početak i tijek roka. [↑](#footnote-ref-8)